Διεθνές Οικονομικό Φόρουμ – Σαρκοζί προς Πούτιν: «Προχωρήστε στην άρση των κυρώσεων» – 24ωρο\nΔιεθνές Οικονομικό Φόρουμ – Σαρκοζί προς Πούτιν: «Προχωρήστε στην άρση των κυρώσεων»\n“Εύχομαι ο πρόεδρος Πούτιν να ανακοινώσει ότι αίρει τις κυρώσεις και εμείς, οι Ευρωπαίοι, να ακολουθήσουμε την άρση των κυρώσεων”, δήλωσε ο αρχηγός του κόμματος “Οι Ρεπουμπλικανοί” μιλώντας στο Διεθνές Οικονομικό Φόρουμ στην Αγία Πετρούπολη.\n“Άρετε τις κυρώσεις και εμείς, οι φίλοι σας, θα κάνουμε τα πάντα για να σας βοηθήσουμε. Εύχομαι να υπάρξουν συνομιλίες μεταξύ των δύο πλευρών και να υπάρξει μια θετική δυναμική. Η παρούσα δυναμική είναι ιδιαίτερα αρνητική, πρέπει να σπάσει αυτή η διαδικασία με την ανάληψη πρωτοβουλίας και η μόνη πρωτοβουλία είναι αυτή για την ειρήνη”, προειδοποίησε.\n“Χρειάζεται μια ιδρυτική πράξη και αντί να καταφεύγουμε πίσω από τις κυρώσεις που μπλοκάρουν τα πάντα, να άρουμε τις κυρώσεις… Δεν υπάρχει κανένας κίνδυνος όταν προβαίνουμε σε μια χειρονομία καλής θέλησης”, τόνισε ο Σαρκοζί.\nΔηλώνοντας “αληθινός φίλος της Ρωσίας” και απορρίπτοντας την εκδοχή “ενός νέου Ψυχρού Πολέμου”, ο Σαρκοζί, ο οποίος έγινε δεκτός χθες βράδυ από τον πρόεδρο Πούτιν, επανέλαβε ότι θέλει οι χώρες της Ευρωπαϊκής Ένωσης να άρουν τις υφιστάμενες κυρώσεις, οι οποίες λήγουν στα τέλη Ιουλίου και αναμένεται να παραταθούν για έξι μήνες.\n“Είμαι από εκείνους που πιστεύουν ότι οι κυρώσεις πρέπει να αρθούν, έχουμε αρκετά τέτοια προβλήματα για να μην βασανιζόμαστε μεταξύ μας”, τόνισε εκτιμώντας ότι οι ΗΠΑ δεν θα πρέπει να “υπαγορεύουν” τις σχέσεις μεταξύ της ΕΕ και της Ρωσίας.\nΟ πρώην πρόεδρος της Γαλλίας δήλωσε ότι το Κίεβο θα πρέπει να εφαρμόσει τις συμφωνίες του Μινσκ, υιοθετώντας κυρίως νέο Σύνταγμα και έναν νόμο περί αμνηστίας, ενώ η Ρωσία θα πρέπει να σεβαστεί την κυριαρχία της Ουκρανίας που “δεν είναι διαπραγματεύσιμη”.\nΣτην ομιλία του, ο Σαρκοζί δήλωσε επίσης ότι η ένταξη της Ουκρανίας στο ΝΑΤΟ θα ήταν λάθος. “Η Ουκρανία δεν μπορεί να επιλέξει τον έναν ή τον άλλον ως εταίρο της. Η Ουκρανία είναι φίλη χώρα της Ρωσίας και θα πρέπει να είναι φίλη της Ευρώπης. Γι ‘αυτό πάντα πίστευα ότι θα ήταν λάθος να ενταχθεί η Ουκρανία στο ΝΑΤΟ, να ενταχθεί η Ουκρανία στην Ευρώπη”.\nΟ πρώην πρόεδρος της Γαλλίας δήλωσε επίσης ότι το ΝΑΤΟ δεν έχει καμία πρόθεση να πολεμήσει τη Ρωσία και ότι μια τέτοια εικασία θα ήταν στρατηγικό λάθος. “Θέλω να πω με βεβαιότητα ότι δεν ζούμε πλέον στην εποχή της Σοβιετικής Ένωσης και του Συμφώνου της Βαρσοβίας, ο Ψυχρός Πόλεμος τελείωσε. Το ΝΑΤΟ δεν έχει στόχο να πολεμήσει τη Ρωσία”, επανέλαβε ο Σαρκοζί. “Νομίζω ότι είναι στρατηγικό λάθος να νομίζει κανείς κάτι τέτοιο”, πρόσθεσε.\nΗ Ρωσία θα πρέπει να συμπεριληφθεί στην ανάπτυξη ενός κοινού ευρωπαϊκού συστήματος αντιπυραυλικής άμυνας, δήλωσε ο Νικολά Σαρκοζί. “Θέλω η Ευρώπη να έχει αντιπυραυλική ασπίδα, θα ήταν καλό εάν το ΝΑΤΟ είχε μια τέτοια ασπίδα, άλλοι οι Ρώσοι θα έπρεπε να συμπεριληφθούν σε αυτό,” τόνισε ο Σαρκοζί.


Αποφυλακίστηκε η Αμερικανίδα κατάσκοπος Τσέλσι Μάνινγκ. «Το μέλλον σημαντικότερο από το παρελθόν», δήλωσε | HuffPost Greece\n17/05/2017 10:36 EEST | Updated 17/05/2017 14:45 EEST\nΑποφυλακίστηκε η Αμερικανίδα κατάσκοπος Τσέλσι Μάνινγκ. «Το μέλλον σημαντικότερο από το παρελθόν», δήλωσε\nΗ Αμερικανίδα διευμφυλική στρατιώτης Τσέλσι Μάνινγκ αφέθηκε σήμερα, Τετάρτη, ελεύθερη, έχοντας συμπληρώσει μόλις επτά από τα 35 έτη που είχε καταδικαστεί στην φυλακή.\n«Ό,τι κι αν μου επιφυλάσσει το μέλλον, είναι σίγουρα σημαντικότερο σε σύγκριση με το παρελθόν», δήλωσε η Μάνινγκ μετά την αποφυλάκισή της.\nΕκπρόσωπος του αμερικανικού στρατού επιβεβαίωσε στο BBC ότι η κατάσκοπος αποχώρησε από την στρατιωτική φυλακή Fort Leavenworth στο Κάνσας. Υπενθυμίζουμε ότι ο πρώην Αμερικανός πρόεδρος, Μπάρακ Ομπάμα, είχε μειώσει την ποινή της, γεγονός που είχε προκαλέσει την αντίδραση των Ρεπουμπλικανών που θεωρούσαν ότι η συγκεκριμένη ενέργεια δεν βοηθάει στην αποτροπή μελλοντικών διαρροών.\nΗ Τσέλσι Μάνινγκ, η οποία έχει γεννηθεί άνδρας, είχε καταδικαστεί το 2013 σε 35ετή ποινή κάθειρξης για περισσότερες από 20 κατηγορίες που συμπεριελάμβαναν την κατασκοπεία και την συνεργασία με τον εχθρό. Έως ότου εκδικαστεί η υπόθεση, είχε ήδη εκτίσει τρία χρόνια.\nΗ ίδια υπηρετούσε στο Ιράκ, όταν είδε ένα αμερικανικό ελικόπτερο να βομβαρδίζει αμάχους στην Βαγδάτη, με αποτέλεσμα να χάσουν 12 άνθρωποι την ζωή τους, ανάμεσά τους και δύο ρεπόρτερ του Reuters. Η στρατιώτης, η οποία τότε δεν είχε εκφράσει την επιθυμία της για αλλαγή φύλου, είχε στείλει βίντεο με το συγκεκριμένο περιστατικό, καθώς και εκατοντάδες χιλιάδες ακόμα αρχεία του αμερικανικού στρατού, στην ιστοσελίδα διαρροών WikiLeaks.\nΣτο σημείο αυτό να αναφέρουμε ότι ο ιδρυτής της WikiLeaks, Τζούλιαν Ασάνζ, είχε δηλώσει νωρίτερα φέτος ότι θα δεχόταν να εκδοθεί στις ΗΠΑ εάν ο Ομπάμα απένειμε χάρη στην Μάνινγκ. Μετά την γνωστοποίησης της συγκεκριμένης είδησης, ο Άσανζ έγραψε στο Twitter: «Μια επική νίκη. Ανυπομονώ να την συναντήσω».\nPLUS: ΔΙΕΘΝΕΣ Τσέλσι Μάνινγκ Αμερικανίδα κατάσκοπος Ασάνζ WikiLeaks αποφυλάκιση


Τουρισμός σε καραντίνα δεν υπάρχει. Το άνοιγμα των παραλιών κρίθηκε απαραίτητο - News Online\nΑρχική ΚΟΙΝΩΝΙΑ Τουρισμός σε καραντίνα δεν υπάρχει. Το άνοιγμα των παραλιών κρίθηκε απαραίτητο\nΤουρισμός σε καραντίνα δεν υπάρχει. Το άνοιγμα των παραλιών κρίθηκε απαραίτητο\nΤον λόγο για τον οποίο η κυβέρνηση αποφάσισε να ανοίξει τις 515 οργανωμένες παραλίες από αύριο εξήγησε ο κυβερνητικός εκπρόσωπος Στέλιος Πέτσας.\nΟ κ. Πέτσας ξεκαθάρισε πως θα βρίσκονται στις παραλίες άνθρωποι της Γραμματείας Πολιτικής Προστασίας, της Αστυνομίας και της Δημοτικής Αστυνομίας σε συνεργασία με τους Δήμους και τους επαγγελματίες του χώρου, και θα συμβουλεύουν και το προσωπικό και τους επισκέπτες για την τήρηση των μέτρων ασφαλείας. «Θα είναι εκεί για να δίνουν συμβουλές και όχι για να επιβάλλουν πρόστιμα. Αλλά αν χρειαστεί και υπάρχει μια παραβατική συμπεριφορά, θα ελεγχθεί. Οι υπόλοιποι δεν είναι κορόιδα. Αυτό είναι το βασικό ζητούμενο. Τα μέτρα υγιεινής και προστασίας και οι αποστάσεις. Χωρίς αυτά θα έχουμε πρόβλημα» σημείωσε.\n«Τουρισμός σε καραντίνα δεν υπάρχει» υπογράμμισε ο κυβερνητικός εκπρόσωπος. «Όταν θα φτάσουμε σε ένα καθεστώς σχετικής εξομάλυνσης των πτήσεων και των ακτοπλοϊκών μεταφορών, θα υπάρχει μία αύξηση των επισκεπτών, όχι μόνο του εσωτερικού, αλλά και του εξωτερικού. Όλοι θα πρέπει να έχουμε στο μυαλό μας τα μέτρα υγιεινής και προστασίας. Μετά από έναν-ενάμιση μήνα θα έχει φανεί αν θα έχουμε σημαντική κάμψη της πανδημίας, μία επιβράδυνση, όχι μόνο στην Ελλάδα, που έχουμε πάει σχετικά καλά, αλλά και στις υπόλοιπες χώρες, ώστε να δούμε πώς θα πρέπει να κινηθούμε εκείνο το διάστημα. Αυτό που έχει σημασία τώρα, είναι να συγκρατήσουμε στην Ελλάδα οποιαδήποτε πιθανότητα αναζωπύρωσης. Να είμαστε έτοιμοι να υποδεχτούμε τους τουρίστες με τα ταξιδιωτικά, υγειονομικά πρωτόκολλα. Να είμαστε έτοιμοι να υποδεχτούμε τους επισκέπτες της χώρας μας με ασφάλεια. Και βέβαια για τις παρεμβάσεις που θα κάνουμε στα εργασιακά και στην οικονομία, για να στηρίξουμε επιχειρήσεις εποχικότητας που έχουν πληγεί, κυρίως του τουρισμού και της εστίασης».\nΑναφορικά με τις σημερινές ανακοινώσεις που θα κάνει η κυβέρνηση, τόνισε πως «θα δείχνουν ότι η Ελλάδα αντιμετωπίζει το θέμα του τουρισμού με σοβαρότητα και έχει ένα συνεκτικό σχέδιο το οποίο και ξεδιπλώνουμε. Γιατί όλα τα μάτια του κόσμου είναι στην Ελλάδα, ως μία σημαντική χώρα για τον τουρισμό παγκοσμίως. Το βασικό, όμως, είναι ότι όλοι οι ταξιδιώτες που θα θέλουν να χρησιμοποιήσουν το αεροπλάνο για να μετακινηθούν, θα φορούν μάσκα. Στους κλειστούς χώρους θα χρησιμοποιείται μάσκα. Και στα αεροπλάνα και στις ακτοπλοϊκές μεταφορές. Θα υπάρξουν οι ανακοινώσεις που θα αφορούν, όχι μόνο τους ταξιδιώτες, αλλά και τα μέτρα που θα πρέπει να λαμβάνουν οι επαγγελματίες, είτε μιλάμε για ένα πλοίο, είτε ένα αεροπλάνο ή ένα ταξιδιωτικό γραφείο. Το ίδιο ισχύει και για τις οδικές μεταφορές, ιδίως τις μετακινήσεις με πούλμαν, με ΚΤΕΛ, στα οποία θα υπάρχει αρκετός κόσμος. Όχι φυσικά για το ΙΧ αυτοκίνητο. Όλα αυτά θα συνθέτουν ένα συνεκτικό πλαίσιο, το οποίο θα γνωρίζουν όλοι από πριν, όσοι θα επιθυμούν να επισκεφθούν τη χώρα μας. Οι διμερείς συμφωνίες θα είναι ένα μέρος της λύσης του φετινού προβλήματος για τον τουρισμό, αλλά δεν θα είναι το κύριο, ιδίως για τις ευρωπαϊκές χώρες».\nΓια το θέμα που έχει προκύψει στη δίκη για τη δολοφονία της Ελένης Τοπαλούδη και την τοποθέτηση του Άκη Σκέρτσου, ο κ. Πέτσας είπε: «Η Κυβέρνηση δεν παρεμβαίνει στα θέματα της Δικαιοσύνης. Ο κ. Σκέρτσος εξέφρασε προσωπικές απόψεις, χωρίς καμία πρόθεση να παρέμβει στο έργο της Δικαιοσύνης. Φαίνεται όμως ότι στην Αξιωματική Αντιπολίτευση και σε όσους θέλουν να δουν τέτοιου είδους παρεμβάσεις, περισσεύει η υποκρισία. Δεν υπάρχει κανένα θέμα με τον κ. Σκέρτσο. Εξέφρασε προσωπικές απόψεις, χωρίς καμία πρόθεση παρέμβασης στη Δικαιοσύνη».\nΠροηγούμενο άρθροΈχασες το κινητό σου και το έχεις στο αθόρυβο; Δες πως θα το βρεις\nΕπόμενο άρθροΜεξικό-κορονοϊός: 257 θάνατοι, 2.409 κρούσματα σε 24 ώρες


Κωνσταντίνα Κολλιοπούλου » Αρχεία Ιστολογίου » 9ος Διεθνής Μαθητικός Διαγωνισμός Ταινιών Μικρού Μήκους\n« 9ο Δ.Σ. Αλίμου – Εορταστικές Εκδηλώσεις\nΥποβλήθηκε στις 18 Σεπτεμβρίου 2018 στις 09:56\tκαι βρίσκεται κάτω από Επικαιρότητα. . Μπορείς να παρακολουθείς τα σχόλια για το άρθρο χρησιμοποιώντας RSS 2.0 τροφοδότης (feed). Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.


Μεταφορά τριγώνου μεταξύ Γαλατασαράι, Φενερμπαχτσέ και Ολυμπιακού - LIGABlatt - Ποδόσφαιρο για την ώρα!\nΜεταφορά τριγώνου μεταξύ Γαλατασαράι, Φενερμπαχτσέ και Ολυμπιακού – LIGABlatt – Ποδόσφαιρο για την ώρα!\nΤόσο στο Fenerbahçe όσο και στο Galatasaray, η θέση της δεξιάς πλάτης είναι κενή για το μέλλον. Ένας επαγγελματίας από τον Ολυμπιακό, ο οποίος γλιστράει για το “Cim Bom”, θα μπορούσε να βάλει τη μπάλα στο παιχνίδι. Εάν ανοίξει το τρίγωνο μεταφοράς των κορυφαίων τουρκικών και ελληνικών συλλόγων, η Φενερμπαχτσέ θα φύγει με άδεια χέρια.\nΣε τρία χρόνια, ο Mariano ήταν και είναι τώρα μια αξιόπιστη φιγούρα στο Galatasaray στη θέση του δεξιού αμυντικού. Σε ενάμιση μήνα, ωστόσο, η τριετής εργασιακή σχέση, η οποία δεν παρατάθηκε με αμοιβαία συμφωνία τον περασμένο χειμώνα, θα λήξει. Το αργότερο μετά το τέλος του πρωταθλήματος λόγω της κρίσης της Κορώνας, ο Μαριάνο Γαλατασαράι θα φύγει για το σπίτι του στη Βραζιλία. Ως υποκατάστατο, οι Τούρκοι πρωταθλητές ρεκόρ θα ήθελαν να υπογράψουν έναν τύπο παίκτη παρόμοιο με τον Mariano: με διεθνή εμπειρία, επιθετικό, ισχυρό σταυροί. Σύμφωνα με τον τουρκικό και ελληνικό τύπο, ο Ομάρ Ελαμπδελαουί από τον Ολυμπιακό Πειραιά δέχτηκε στόχους από “λιοντάρια” Ο 28χρονος Νορβηγός είναι μέλος του αδιαμφισβήτητου μόνιμου προσωπικού στον Πειραιά εδώ και χρόνια, συμπεριλαμβανομένων πολλών αγώνων του Champions League. Ο Elabdellaoui γιόρτασε το ελληνικό πρωτάθλημα τρεις φορές και ψηφίστηκε επίσης ο καλύτερος παίκτης της σεζόν μία φορά.\nΟ Ολυμπιακός θέλει ο Φενερμπαχτσές Ίσλα να αντικαταστήσει τον Ελαμπντελαούι\nΑυτό το καλοκαίρι, το συμβόλαιο του πρώην Braunschweig με τους Έλληνες λήγει και υπάρχουν πολλές ενδείξεις ότι θα διαλύσουν μετά από έξι χρόνια συνεργασίας. Σύμφωνα με το ελληνικό Sportime, οι συζητήσεις σχετικά με την παράταση της σύμβασης έχουν ήδη αποτύχει. Ως αποτέλεσμα, ο Ολυμπιακός πρόσφερε στον παίκτη ετήσιο μισθό 800.000 ευρώ, με τον Ελαμπδελαού να απαιτεί τουλάχιστον ένα εκατομμύριο.\nREAD CAN 2021 - Στατιστικά στοιχεία για τις έξι επιλογές που αντιμετωπίζουν η μία την άλλη την Τετάρτη\nΕίναι πλέον σχεδόν βέβαιο ότι ο Ελαμπδελαουί θα φύγει από τον Ολυμπιακό. Ο 44χρονος Έλληνας πρωταθλητής ψάχνει ήδη ένα νέο δεξιό πίσω και βρήκε έναν στο Mauricio Isla, σύμφωνα με ξεχωριστή έκθεση του Sportime. Η σύμβαση άμυνας της Χιλής στη Fenerbahçe λήγει επίσης στα τέλη Ιουνίου. Πιθανότατα το “καφέ-μπλουζ” δεν πρέπει να σχεδιάζει πια μαζί του. Ωστόσο, δεν υπάρχει προοπτική κατάλληλης αντικατάστασης. Και έτσι θα ήταν στο τέλος αυτού του τριγώνου μεταφοράς χωρίς νέο δεξί αμυντικό.\nΦωτογραφία: Louisa Gouliamaki / Getty Images\nPrev post Βήμα προς βήμα δημοσιεύει έναν οδηγό βίντεο για να σηματοδοτήσει τις ομάδες WhatsApp να το μετακινήσουν\nNext post Θα πρέπει να κάνετε 5 διαλείμματα κάθε μέρα που εργάζεστε από το σπίτι


Beauty tips By Niki : ΑΦΗΣΤΕ ΤΑ ΧΕΙΛΗ ΣΑΣ... ΝΑ ΜΙΛΗΣΟΥΝ\nΑΦΗΣΤΕ ΤΑ ΧΕΙΛΗ ΣΑΣ... ΝΑ ΜΙΛΗΣΟΥΝ\nΤί κάνετε; Το ΣΚ είναι μια ανάσα...\nΣας ετοίμασα new post για τα χείλη, με συμβουλές μιας και θα γίνονται ιδιαιτέρως ευαίσθητα όσο θα αλλάζει ο καιρός.\nΤο να διορθώνουμε το σχήμα των χειλιών μας δεν έχει πάντα επιτυχία. Δεν είναι εύκολη υπόθεση. Η οποιαδήποτε αλλαγή μπορεί να είναι εμφανής ειδικά όταν αρχίζει να φεύγει το κραγιόν.\nΕάν έχουμε πολύ μεγάλα χείλη, σχεδιάζουμε το περίγραμμα μέσα από το φυσικό μας περίγραμμα των χειλιών χρησιμοποιώντας μια πολύ φυσική απόχρωση, ακόμη και αν το χρώμα του κραγιόν που θα φορέσουμε είναι διαφορετικό. Το κάνουμε για να διορθώσουμε το σχήμα μας. Γεμίζουμε τα χείλη με βαθύτερο (ματ) χρώμα, γιατί δεν αντανακλά το φως και το στόμα μας θα φαίνεται μικρότερο. Θα βοηθούσε να τονίσουμε περισσότερο τα μάτια μας.\nΕάν έχουμε πολύ λεπτά χείλη, μας βοηθάει πολύ ένα μολύβι χειλιών με στρογγυλεμένη μύτη με το οποίο θα σχεδιάσουμε λίγο έξω από το φυσικό μας περίγραμμα, ακολουθώντας μεν το περίγραμμά μας αλλά σταματώντας λίγο πριν τις άκρες. Με αυτό τον τρόπο μεγαλώνουμε το μέγεθος των χειλιών μας. Θα βοηθήσει επίσης το να γεμίσουμε τα χείλη με ένα πιο βαθύ χρώμα. Και σε αντίθεση με τα γεμάτα χείλη, εδώ χρειαζόμαστε έντονα, λαμπερά και φωτεινά χρώματα τα οποία κάνουν τα χείλη να φαίνονται πιο σαρκώδη! Επομένως, όχι σκούρες και ματ αποχρώσεις κορίτσια.\nΕάν έχουμε πολύ γεμάτα χείλη θα πρέπει να αποφεύγουμε τα χρώματα που γυαλίζουν, είναι έντονα και φωτεινά. Σε αυτή την περίπτωση, χρησιμοποιούμε κραγιόν στο φυσικό μας περίγραμμα και μόνο.\nΕάν τα χείλη σας έχουν κάποια διαφορά χρώματος, μπορείτε να το καλύψετε βάζοντας λίγη βάση. Κατόπιν, σχηματίστε το περίγραμμα με μολύβι χειλιών και συνεχίστε με μία σκούρα απόχρωση στο πιο ανοιχτό χείλος και με μία πιο φωτεινή στο σκούρο χείλος. Τέλος, πιέστε τα χείλη σας για να γίνει ομοιόμορφο το αποτέλεσμα.\nΤο μολύβι χειλιών είναι απαραίτητο για τα ώριμα χείλη γιατί διατηρεί το περίγραμμα και εμποδίζει το κραγιόν παράλληλα να βγει έξω από αυτό.\nΤα ματ κραγιόν έχουν μεγαλύτερη διάρκεια από τα λιπ γκλος.\nΈνα σκούρο κόκκινο κραγιόν κάνει τα χείλη μας να φαίνονται πολύ μικρά.\nΠοτέ να μην είναι το περίγραμμα σκουρόχρωμο και το εσωτερικό άλλο χρώμα.\nΤο χρώμα πολλών κραγιόν/λιπ γκλος δεν είναι το ίδιο σε όλα τα χείλη.\nΤα χείλη δε θα φανούν με το πιο τέλειο κραγιόν όμορφα, εάν δεν είναι περιποιημένα χείλη!\nΑυτά είχα να σας πω...\nΕλπίζω να σας φάνηκαν χρήσιμα και να σας άρεσαν!\nΜην ξεχνάτε να μπαίνετε στη σελίδα μου στο facebook εδώ !\nDebbie89 Παρασκευή, Οκτωβρίου 19, 2012\nΠολύ όμορφο και χρήσιμο ποστ ευχαριστούμε :)\nBeauty Tips By Niki Παρασκευή, Οκτωβρίου 19, 2012\nDebbie89 μου, ευχαριστώ πολύ :)) Χαίρομαι που σου άρεσε\nΕλένη Κερσένογλου missticklemepink.blogspot Τρίτη, Οκτωβρίου 23, 2012\nΜπορώ να προσθέσω την κατηγορία "νορμάλ χείλη αλλά αρτσούμπαλα χέρια"; χαχαχαχα Συμφωνώ με όσα γράφεις αλλά το χέρι μου ακόμη στο περίγραμμα χειλιών δεν πιάνει. Ένα ωραίο κολπάκι είναι όταν κάποια στιγμή αγοράσουμε ένα καλό κραγιόν να ζητήσουμε τη συμβουλή της αισθητικού. Θα μας βοηθήσει να επιλέξουμε την απόχρωση που θα μας κολακεύει και θα μας δείξει και το περίγραμμα που μας ταιριάζει.\nBeauty Tips By Niki Τρίτη, Οκτωβρίου 23, 2012\nΕλένη μου, έχεις απόλυτο δίκιο... καλό είναι όταν δεν ξέρουμε, να ρωτάμε και να συμβουλευόμαστε...\ncaramellitsa Παρασκευή, Οκτωβρίου 26, 2012\nπαρα πολυ ωραια αναρτηση!!\nτο μολυβι χειλιων κανει τοσοπιο σταθερο το κραγιον εδω κ λιγους μηνες το χρησιμοποιω συνεχεια κ πολλες φορες κ μονο του ειδικα τα πρωινα..\nδεν ξεχνω ποτε 1 φορα τη βδομαδα απολεπιση κ καθε βραδι ενυδατικο balm ειναι ο,τι ακριβως χρειαζονται τα χειλημου\nBeauty Tips By Niki Παρασκευή, Οκτωβρίου 26, 2012\ncaramelitsa, πολύ σωστά. Μπράβο σου. Είναι ένα σημείο που καμιά φορά το παραμελούμε. Μπράβο σου που δεν το ξεχνάς.\nAdeola Naomi Σάββατο, Οκτωβρίου 27, 2012\nGreat post kai para polu xrisima details!!


Οι Thirty Seconds To Mars συναντούν τον ILLENIUM στο νέο single «Wouldn’t Change A Thing» | MOYSIKOS ANEMOS\nΔιονύσης Σχοινάς: Backstage στο video clip του «Ξύπνησα Κάπως»\ntoday16 Οκτωβρίου 2021\t1\t1\nΤο single θα περιλαμβάνεται στην deluxe έκδοση του άλμπουμ «Fallen Embers» του ILLENIUM. O DJ, μουσικός παραγωγός, καλλιτέχνης και πολυπλατινένιο φαινόμενο ILLENIUM αποκαλύπτει το νέο single «Wouldn’t Change A Thing» στο οποίο συνεργάζεται με τους Thirty Seconds To Mars. Αξίζει να σημειωθεί ότι το τραγούδι αποτελεί την πρώτη κυκλοφορία από το θρυλικό συγκρότημα των Thirty […]\nΟ Matt Damon ήξερε «κάθε λέξη σε κάθε τραγούδι» όταν πήγε με τις κόρες του σε συναυλία του Harry Styles\nΟ Matt Damon είναι θαυμαστής του Harry Styles. Ο Matt Damon ήξερε «κάθε λέξη σε κάθε τραγούδι» όταν πήγε τις κόρες του να παρακολουθήσουν μία συναυλία του Harry Styles. Ο 51χρονος ηθοποιός, ο οποίος έχει αποκτήσει με τη σύζυγό του Luciana Bozan την 15 ετών Isabella, την 12 ετών Gia, και τη 10 ετών Stella, […]\ntoday5 Δεκεμβρίου 2021\ntoday4 Δεκεμβρίου 2021\ntoday16 Νοεμβρίου 2020\t82\nΟ Γιώργος Μαζωνάκης τοποθέτησε το λάβαρο στην πρόσοψη του «Κέντρο Αθηνών»


Εξαιρετικές oι διμερείς σχέσεις μας\nΕξαιρετικές χαρακτήρισε τις διμερείς σχέσεις ο υπουργός Εξωτερικών και Διεθνούς Συνεργασίας της Ρουάντα, Βίνσεντ Μπιρούτα, σε κοινές δηλώσεις με τον Νίκο Δένδια μετά τη συνάντησή τους. Παράλληλα, εξέφρασε την εκτίμησή του για την πολιτική βούληση της Ελλάδας, προκειμένου να ενισχύσει τη συνεργασία της με τις χώρες της Υποσαχάριας Αφρικής. Σε αυτό το πλαίσιο, ο Βίνσεντ Μπιρούτα σημείωσε πως η Ρουάντα καλωσορίζει αυτή την προσπάθεια και υπογράμμισε την ετοιμότητα και την προθυμία της Ρουάντα να βοηθήσει την Ελλάδα «με όποιον τρόπο μπορεί προκειμένου να διευκολύνει την παρουσία στην περιοχή».\nΞεκινώντας τις δηλώσεις του, ο υπουργός Εξωτερικών της Ρουάντα εξέφρασε τις ευχαριστίες της χώρας του προς την ελληνική κυβέρνηση «για την υποστήριξη που μας προσφέρατε στην καταπολέμηση της πανδημίας του κορονοϊού». Όπως είπε, η Ελλάδα προσέφερε 550.000 δόσεις εμβολίων για την καταπολέμηση της πανδημίας στη Ρουάντα και υπογράμμισε πως αυτό ήταν ένα απτό παράδειγμα και απόδειξη της σημασίας που αποδίδει η Ελλάδα στη φιλική σχέση των δύο χωρών.\nΕστιάζοντας στις διμερείς σχέσεις, ο υπουργός Εξωτερικών της Ρουάντα είπε πως η χώρα του προσβλέπει σε διερεύνηση των πεδίων συνεργασίας, αναφέροντας ενδεικτικά τον τουρισμό, την εκπαίδευση, τις επενδύσεις, το εμπόριο. Επιπροσθέτως, επισήμανε πως η Ρουάντα προσβλέπει στην «ταχεία υλοποίηση» των «δύο σημαντικών συμφωνιών» μεταξύ των υπουργείων Εξωτερικών των δύο χωρών για τις Πολιτικές Διαβουλεύσεις και τη Διπλωματική Εκπαίδευση, που υπεγράφησαν κατά την επίσκεψη του Νίκου Δένδια στο Κιγκάλι το 2021, ενώ αναφέρθηκε και «στα δύο σημαντικά μνημόνια» που υπεγράφησαν σήμερα για την πολιτιστική και αθλητική συνεργασία.\nΑποκρυσταλλώνοντας τη βούληση του για την ενίσχυση των διμερών σχέσεων, ο υπουργός Εξωτερικών της Ρουάντα υπογράμμισε ότι αυτό το πλαίσιο είναι που θα παγιώσει περαιτέρω και θα καθοδηγήσει στο μέλλον τη διμερή συνεργασία.\nΑναφερθείς στις συζητήσεις που είχε με τον υπουργό Εξωτερικών Νίκο Δένδια, τις χαρακτήρισε παραγωγικές και δήλωσε ότι συμφώνησαν να εμβαθύνουν σε θέματα επενδυτικού ενδιαφέροντος και χαρακτήρισε κρίσιμης σημασίας για τις δύο χώρες το εμπόριο.\nΕξίσου, όπως γνωστοποίησε ο Βίνσεντ Μπιρούτα, οι δύο χώρες συμφώνησαν να συνεργαστούν και να επιταχύνουν τις προσπάθειες ώστε να υπογραφεί το ταχύτερο δυνατό η συμφωνία για την αποφυγή της διπλής φορολογίας, «ώστε να υπάρξει ένα περιβάλλον που θα διευκολύνει τους επενδυτές από τις δύο χώρες για να επενδύσουν εκατέρωθεν».\nΑναφερόμενος στη συμφωνία για τις διμερείς υπηρεσίες που υπεγράφη το 2018, εξέφρασε την εκτίμηση ότι έχει ολοκληρωθεί η διαδικασία επικύρωσής της, «γεγονός που σημαίνει ότι πλέον θα είναι πολύ πιο εύκολη η μετακίνηση των πολιτών των δύο χωρών».\nΠεραιτέρω, οι δύο υπουργοί αντάλλαξαν απόψεις για θέματα περιφερειακού και διεθνούς ενδιαφέροντος. Ειδικότερα, συζητήσαν, σύμφωνα με τον υπουργό Εξωτερικών της Ρουάντα, για το πώς θα μπορούσαν να συνεργάζονται στο πλαίσιο της διεθνούς κοινότητας, προκειμένου να προάγουν τους κοινούς τους σκοπούς και τα συμφέροντά τους, και ταυτόχρονα την εδραίωση της σταθερότητας.\nΚαταληκτικά, ο Βίνσεντ Μπιρούτα εξέφρασε τη δέσμευση και την αφοσίωση της κυβέρνησης της Ρουάντα για τη συνέχιση της προσπάθειας συνεργασίας με την Ελλάδα, «προκειμένου να πετύχουμε κι άλλα πολλά περισσότερα οι δύο χώρες».


Προς πώληση ένα μοναδικό Peugeot 205 T16 Group B του Άρι Βάτανεν! (+video) - Auto2day -->\nHome Video Προς πώληση ένα μοναδικό Peugeot 205 T16 Group B του Άρι Βάτανεν! (+video)\nΠρος πώληση ένα μοναδικό Peugeot 205 T16 Group B του Άρι Βάτανεν! (+video)\nTo Peugeot 205 T16 του Άρι Βάτανεν αναμένεται να γίνει το πρώτο Group B αγωνιστικό που θα φτάσει τα 1 εκατ. ευρώ.\nΣε δημοπρασία του οίκου Sotheby's το Μάιο στο Μονακό θα λάβει μέρος αυτό το μοναδικό Peugeot 205 T16 Group B, το οποίο είχε κερδίσει την πρώτη θέση σε δύο αγώνες το 1985, στα χέρια του γνωστού οδηγού αγώνων Άρι Βάτανεν.\nΤο αυτοκίνητο βρίσκεται στην αυθεντική του κατάσταση,\nέχοντας αναδειχθεί νικητής 2 φορές στο Πρωτάθλημα του 1985.\nΠρόκειται για ένα πολύ σπάνιο και από τα πιο γνωστά αγωνιστικά αυτοκίνητα της θρυλικής Group B κατηγορίας, το οποίο διαθέτει έναν turbo 1.800άρη κινητήρα 345 ίππων. Η κατάστασή του είναι 100% αυθεντική, χωρίς καμία επιπλέον επέμβαση.\nΣτο παλμαρέ του περιλαμβάνονται 2 νίκες στο Παγκόσμιο Πρωτάθλημα Ράλι του 1985, μια στο Ράλι Μόντε Κάρλο και μία σε αυτό της Σουηδίας, με τον Άρι Βάτανεν στο τιμόνι του.\nΠιστεύεται ότι θα είναι το πρώτο Group B αυτοκίνητο της ιστορίας, το οποίο θα φτάσει τα 1 εκατομμύριο ευρώ στην επικείμενη δημοπρασία των Sotheby's στο Μονακό στις 14 Μαΐου, παρότι η εκτιμητέα του τιμή βρίσκεται μεταξύ 600.000-800.000 ευρώ.\nΔείτε την παρουσίαση του αυτοκινήτου στην επίσημη σελίδα του Sotheby's, ενώ απολαύστε το περισσότερο και στο video που ακολουθεί.\nTAG αγωνιστικό δημοπρασία Peugeot Peugeot 205 T16 Video\nαγωνιστικό δημοπρασία Peugeot Peugeot 205 T16 Video


Εμπλέκουν και το Φανάρι στην «Εργκενεκόν» | Διεθνή | Ελευθεροτυπία\nΕλευθεροτυπία, Πέμπτη 26 Μαρτίου 2009\nΟικουμενικό Πατριαρχείο και ελληνοτουρκικές σχέσεις είναι από τα σημεία αναφοράς στο δεύτερο κατηγορητήριο σχετικά με την υπόθεση «Εργκενεκόν» στην Τουρκία, το οποίο δόθηκε χθες στη δημοσιότητα.\nΕν τω μεταξύ έγινε αποδεκτό από το δικαστήριο και ανακοινώθηκε χθες το δεύτερο κατηγορητήριο της υπόθεσης «Εργκενεκόν».\nΝέοι κατηγορούμενοι προστίθενται τώρα στη δίκη με αυτό το κατηγορητήριο, το οποίο εμφανίζει νέα στοιχεία και για άτομα που ήδη είναι μεταξύ των κατηγορουμένων. Το τεχνικό πρόβλημα που έχει να λύσει το δικαστήριο, είναι να ενώσει με κάποιο τρόπο τα δύο κατηγορητήρια.\nΟνόματα εντυπωσιακά στο νέο αυτό κατηγορητήριο είναι οι πρώην ανώτατοι αξιωματικοί Σενέρ Ερουιγκούρ και Χουρσίτ Τολόν. Είναι γνωστοί από το πρώτο κατηγορητήριο. Ωστόσο τώρα προστίθενται συγκεκριμένες κατηγορίες περί ανατροπής της κυβέρνησης, καθώς επίσης και περί εμπορίας ναρκωτικών. Αλλο όνομα είναι η σύζυγος του αντιπροέδρου του Συνταγματικού Δικαστηρίου Οσμάν Πάκσουτ.\nΟι γενικές κατηγορίες είναι αυτές της προσπάθειας για διάλυση της Βουλής και για ανατροπή της κυβέρνησης. Ενα νέο στοιχείο που υπάρχει είναι ο ισχυρισμός ότι ο παρακρατικός μηχανισμός είχε στόχο να αλλάξει τη δομή του κυβερνώντος Κόμματος Δικαιοσύνης και Ανάπτυξης και του ακροδεξιού Κόμματος Εθνικιστικής Κίνησης, και να ανατρέψει τον Ντενίζ Μπαϊκάλ από την ηγεσία του Ρεπουμπλικανικού Λαϊκού Κόμματος.\nΗ αλλαγή της δομής των ενόπλων δυνάμεων και των δυνάμεων ασφαλείας ήταν άλλος ένας στόχος, ενώ σημειώνονται ενδιαφέροντα πράγματα και για το στρατιωτικό πραξικόπημα που ετοίμαζε ο μηχανισμός. Στο κατηγορητήριο αναφέρεται ότι το στρατιωτικό πραξικόπημα δεν κατέστη δυνατόν να επιβληθεί εξαιτίας της αρνητικής στάσης τού τότε αρχηγού των ενόπλων δυνάμεων (2002-2006) στρατηγού Χιλμί Οζκιόκ και άλλων δυσκολιών. Σημειώνεται ότι ο απόστρατος πλέον Οζκιόκ, πρόσφατα δήλωσε ότι αν κληθεί από τον εισαγγελέα, μπορεί να καταθέσει ως μάρτυρας.\nΜε άλλα λόγια, το κατηγορητήριο λαμβάνει υπόψη τα ημερολόγια που φέρονται να κρατούσαν ο πρώην αρχηγός του Πολεμικού Ναυτικού ναύαρχος Οζντέν Ορνέκ και ο δημοσιογράφος της «Τζουμχουριέτ», Μουσταφά Μπαλμπάι. Ο δεύτερος είναι μεταξύ των κατηγορουμένων, όχι όμως και ο πρώτος. Από τα ημερολόγια που έχουν διαρρεύσει στον τουρκικό Τύπο, προκύπτουν λεπτομέρειες για προετοιμασία στρατιωτικού πραξικοπήματος.


Κριτική για ΕΣΤΙΑΤΟΡΙΟ ΜΟΥΣΕΙΟΥ ΜΠΕΝΑΚΗ από aboutspy, Μαι 2015 | ask4food\nΚυριακή μεσημέρι συναντηθήκαμε παρέα αρκετών ατόμων στο Μουσείο Μπενάκη στο Κολωνάκι για φαγητό μετά πο παρότρυνση μιας φίλης που ήξερε το εστιατόριο αυτό. Η αλήθεια είναι ότι μία παρεά μεγάλη 10 περίπου ατόμων χωρίς κράτηση δεν θα βρίσκαμε τραπέζι, και τελικά αποδείχτηκε η καλύτερη πρόταση.\nΜπαίνοντας στο μουσείο, στο νεοκλασικό κτίριο επι της Βας. Σοφίας σε απόσταση αναπνοής απο την πλατεία Κολωνακίου απο την κεντρική είσοδο αλλά χωρίς να πληρώσεις εισητήριο προχωράς σε έναν απο τους διαδρόμους του Μουσείου, παίρνοντας και μία μυρωδιά δωρεάν απο τα εκθέματα (ομολογώ ότι τα περάσαμε λίγο γρήγορα καθώς είχαμε λίγο αργήσει για την κράτηση μας) μέχρι το ασανσέρ με το οποίο ανεβήκαμε στον 2ο όροφο όπου βρίσκεται και το εστιατόριο.\nΟ μέσα χώρος είναι καλός, στο ύφος του Μουσείου, και είναι ένας χώρος cafe-restaurant καθώς έχει κόσμο απο το πρωί για να απολαύσουν το καφέ τους και μετά το φαγητό τους.\nΟλα τα λεφτά είναι όμως η υπέροχη βεράντα με θέα την Ακρόπολη, την βουλή, το Ζάπειο, της πολυσύχναστη Βας. Σοφίας και βέβαια αμυδρά βλέπεις το Μέγαρο Μαξίμου και το Προεδρικό Μέγαρο. Ειλικρινά η βεράντα αυτή είναι το κάτι άλλο. Η ατμόσφαιρα και μέχρι και το πράσινο που βλέπεις στο κεντρο της Αθήνας απολαμβάνοντας το υπέροχο φαγητό είναι κάτι ξεχωριστό.\nΟ κατάλογος αρκετά πλούσιος απο φαγητά και ποτά. Καθώς είμασταν αρκετοί πήραμε και αρκετά πιάτα.\n- Ντολμαδάκια μικρά Κασιώτικα με ντίπ γιαουρτιού (φανταστικά, βαθμολογία 9/10)\n- Κολοκυθόπιτα (δεν δοκίμασα αλλά όσοι έφαγαν τους άρεσε πολυ, βαθμολογία 8/10)\n- Τυρόπιτα με σουσάμι (πλούσια γέμιση φέτας, πολύ νόστιμη, βαθμολογία 8/10)\n- Κίς Λωρέν (πλούσια επίσης σε αλλαντικά, πολύ καλή, βαθμολογία 8/10)\n- Σαλάτα ανάμικτα πράσινα λαχανικά και ρόδι (φρέσκοκομμένη, πολύ νόστιμη, βαθμολογία 7.5/10)\n- Σαλάτα πράσινη με φλύδες παρμετζίνας και κρουτόνς (επίσης φρεσκοκομμένη, βαθμολογία 7.5/10)\nΓια κυρίως δοκιμάσαμε:\n- Μπιφτεκάκια μοσχαρίσια με chutney ντομάτας (φανταστικά, βαθμολογία 8.5/10) και πιτούλες μικρές σαν συνοδευτικό\n- Γεμιστά με ρύζι (μόνο ντομάτες, εντελώς μαμαδίσια, βαθμολογία 8/10)\n- κοτόπουλο φιλέτο στην σχάρα με μία υπέροχη με λεπτή υφή σάλτσα, νομίζω λεμονιού (πολύ ωραία γεύση, καλομαγειρεμένο, βαθμολογία 8.5/10)\n- Μοσχαράκι λεπτοκομμένο, μαλακό με μία κρεμώδη σάλτσα (πάρα πολύ φίνα γεύση, βαθμολογία 8.5/10)\nΌλα τα παραπάνω τα βάλαμε στην μέση οπότε δοκιμάσαμε σχεδόν απ´ολα. Οι μερίδες ήταν μεγάλες, τα πιάτα πολύ ωραία σε γεύση και εμφάνιση.\nΤο σέρβις ήταν πάρα πολυ καλό. Τα άτομα νεαρής ηλικίας ήταν πολλά και συνέχεια γυρνούσαν πάνω απο τα τραπέζια. Έφερναν τα πιάτα και έπαιρναν άμεσα τα άδεια. Γέμιζαν με κρασί και νερό τα ποτήρια μας συνεχώς και αδειάζαν τα τασάκια. Τα πιάτα όλα ήρθαν στην ώρα τους με σωστό συντονισμό και χωρίς παραφωνίες ή λάθη.\nΟι ποσότητες μεγάλες, οι γεύσεις άριστες, η εξυπηρέτηση άψογη, ο χώρος της βεράντας μοναδικός, έπρεπε και κάπου λίγο να έχει ένα μικρό ψεγάδι. Αυτό ήτανε οι τιμές που ήταν ένα μικρό κλίκ παραπάνω απο την εποχή. Σε καμία περίπτωση δεν θα το πώ πανάκριβο καθώς όλα τα κυρίως ήταν πάνω απο τα 10 ευρώ και με ακριβότερο το μοσχάρι που κόστιζε 16 ευρώ. Κατανοώ ότι ο χώρος και όλα τα παραπάνω προτερήματα του μαγαζιού δεν επιτρέπουν χαμηλότερες τιμές απλά σαν απαιτητικός, σύγχρονος καταναλωτής τα θέλω όλα δικά μου!! Έτσι δεν γίνεται συνήθως;\nΜία πραγματικά πολύ ενδιαφέρουσα πρόταση στο ωραίο κέντρο της Αθήνας για καφέ ή φαγητό. Είναι σίγουρα ξεχωριστή εμπειριά και πιστεύω θα είναι πολύ ωραία και το βράδυ με την Αθήνα φωτισμένη.


Κουράγιο για να σταθείς μόνος σου\nΉταν μια ηθικά πολύ σκοτεινή νύκτα για την Βαβυλώνα - πολύ σκοτεινότερη από τον χώρο εργασία σου, το σχολείο σου ή την κοινότητα σου. Ο βασιλιάς Βαλτάσαρ είχε εν γνώση του βλαστημήσει τον Θεό, βεβηλώνοντας τα ιερά σκεύη, λεία από τον ναό της Ιερουσαλήμ. Τώρα η Βαβυλώνα και ο Βαλτάσαρ είχαν να αντιμετωπίσουν την κρίση του Θεού.\nΩστόσο στο μέσο αυτής της γεμάτης σκότος νύκτας έλαμψε το φως ενός απλού μάρτυρα - του προφήτη Δανιήλ. Εξαιτίας της φήμης του σαν ο άνθρωπος "με το πνεύμα του Αγίου Θεού" (Δανιήλ 5:11), κλήθηκε για να ερμηνεύσει το μυστηριώδες μήνυμα που παρουσιάστηκε στον τοίχο.\nΟ Δανιήλ θα μπορούσε να είχε ελαττώσει την προειδοποίηση του Θεού και να τις δώσει ένα τόνο που ο βασιλιάς και οι αυλικοί του θα μπορούσαν να ακούσουν. Θα μπορούσε να είχε παραλείψει το κομμάτι που αναφέρονταν σε κρίση και θάνατο. Αλλά αντί να μπερδέψει το μήνυμα για να ευχαριστήσει τον βασιλιά, εκείνος έμεινε πιστός και αληθινός στον Θεό. Μόνος μπροστά στον Βαλτάσαρ και στην μεθυσμένη αυλή του, με θάρρος είπε όλη την αλήθεια.\nΑπαιτούσε σίγουρα πολύ κουράγιο από τον Δανιήλ για να το κάνει αυτό, αλλά η απειλή από ένα γήινο βασιλιά δεν μπορούσε να συγκριθεί με την πίστη και υποταγή του στον Βασιλιά του Ουρανού. Ο Δανιήλ φοβόταν τον Βαλτάσαρ τόσο λίγο γιατί φοβόταν τον Θεό τόσο πολύ.\nΌταν εμείς κοιτούμε στα ουράνια όπως ο Δανιήλ, θα ανακαλύψουμε και εμείς ότι ο Θεός μας δίνει το κουράγιο να σταθούμε μόνοι.\nHaddon Robinson (από την σειρά "Our Daily Bread")


Cine-TV News #70 - GameOver.gr - Νέα, Reviews, Previews Παιχνιδιών, Gadgets\nΓράφει ο Νικόλας Μαρκόγλου στην κατηγορία Features, την Δευτέρα, 09 Οκτωβρίου 2017 16:00\nPacific Rim, Justice League και... Sonic μεταξύ άλλων κινηματογραφικών νέων...\nΑν και ο Sonic δεν έχει πλέον τον αντίκτυπο που είχε κάποτε στα παιχνίδια, ίσως τα πάει καλύτερα στον κινηματογράφο ή κάτι τέτοιο πρέπει να σκέφτηκαν εκεί στην Paramount Pictures. Πείτε μας απαισιόδοξους, αλλά περιμένουμε κάτι ανάλογο στα πρότυπα του Super Mario Bros. The Movie (ή όπως λεγόταν).\nΣε άλλο θέμα, έχουμε κάνει ήδη την προθέρμανση για την ταινία του μήνα, έχοντας δει (ξανά) το πραγματικά μοναδικό Blade Runner ελπίζοντας σε ένα ανάλογο θέαμα από τον Dennis Villeneuve. Την επόμενη βδομάδα ή θα δείτε τη διθυραμβική αναφορά του στη στήλη είτε θα απουσιάζει πλήρως ελέω απογοήτευσης και προσπάθειας σβησίματός του από την μνήμη μας (την πάθαμε ήδη μία φορά φέτος από το Alien: Covenant).\nΣκηνοθέτης: Steven S. DeKnight (πρώτη κινηματογραφική δουλειά)\nΠρωταγωνιστούν: John Boyega, Scott Eastwood, Jing Tian, Cailee Spaeny\nΠρεμιέρα: 4 Μαΐου, 2018\nΠήρε το χρόνο του, αλλά μάλλον είναι κάτι φυσιολογικό, αφού η πανάκριβη παραγωγή του πρώτου Pacific Rim (190 εκατομμύρια δολάρια) κατέληξε σε μέτριες εισπράξεις στην Αμερική για να “σωθεί” τελικά από τη διεθνή αγορά. Η αλλαγή σκηνοθέτη δεν γνωρίζουμε πώς θα επηρεάσει την ποιότητα του sequel, αλλά για να πούμε την αλήθεια και ο ίδιος σκηνοθέτης να ήταν πάλι, δεν θα είχαμε πολλές ελπίδες. Το Pacific Rim (2013) του Guillermo del Toro επιχείρησε την αναφορά σε mecha anime αλλά είτε το συγκεκριμένο είδος δεν έμελλε ποτέ να μεταφερθεί σε live-action, είτε απλά ο del Toro δεν μπορούσε να παραδώσει κάτι περισσότερο από μία κουραστική και cheesy παραγωγή.\nΣκηνοθέτης: Zack Snyder (Batman v Superman: Dawn of Justice), Joss Whedon (Avengers: Age of Ultron)\nΠρωταγωνιστούν: Gal Gadot, Henry Cavill, Jason Momoa, Ben Affleck, Jesse Eisenberg, Ezra Miller, J.K. Simmons, Jeremy Irons, Willem Dafoe\nΤο trailer ξεκινάει με ένα spoiler για το τέλος του Batman v Superman, βέβαια ένα spoiler που μάλλον δεν πίστεψε ποτέ κανείς (όσοι είδατε την ταινία μάλλον θα ξέρετε που αναφερόμαστε). Η παρέα των Batman, Aquaman, Flash, Cyborg και Wonder Woman ενώνουν τις δυνάμεις τους για να πολεμήσουν μία εξωγήινη απειλή, σε ένα cinematic universe που ακόμα πασχίζει να βρει την ταυτότητά του.\nΣκηνοθέτης: Dan Gilroy (Nightcrawler)\nΠρωταγωνιστούν: Denzel Washington, Collin Farrell, Shelley Hennig, Carmen Ejogo\nΠρεμιέρα: 1 Δεκεμβρίου (Αμερική)\nΑν και το όνομα της ταινίας παραπέμπει σε πραγματική ιστορία, μην ξεγελιέστε, ο Roman j. Israel είναι φανταστικό πρόσωπο. Ο Denzel Washington θα υποδύεται τον επώνυμο ρόλο ως ένας ακτιβιστής δικηγόρος, η καριέρα του οποίου θα περάσει διάφορα κύματα όταν απολυθεί. Ευκαιρία να δούμε πώς θα τα καταφέρει ο Dan Gilroy στη δεύτερη ταινία του. Αν μη τι άλλο με το Nightcrawler παρέδωσε ένα δουλεμένο θρίλερ, παρά τα ορισμένα αφηγηματικά μειονεκτήματα, αποδεικνύοντας ότι μπορεί να μεταφέρει καλοστημένες εικόνες αστικής ζούγκλας.\nΣκηνοθέτης: Jeffery Nachmanoff (Traitor)\nΈνας νευρολόγος (Keanu Reeves) θα βρεθεί πολύ κοντά στην επίτευξη μεταφοράς της ανθρώπινης συνείδησης σε υπολογιστή, κάτι που μεταφράζεται ως αιώνια ζωή μέσα από το ψηφιακό περιβάλλον. Λίγο πριν τα καταφέρει, όμως, η οικογένειά του θα σκοτωθεί σε ένα αυτοκινητικό δυστύχημα. Όπως σωστά μαντέψατε, το τραγικό συμβάν θα τον ωθήσει στη χρήση της εφεύρεσής του, η ημιτελής δομή της όμως θα του επιτρέψει να επαναφέρει στη (ψηφιοποιημένη;) ζωή μόνο τρία από τα τέσσερα μέλη της οικογενείας του. Αυτά είναι διλήμματα…\nΣκηνοθέτης: Aaron Sorkin (πρώτη κινηματογραφική δουλειά)\nΠρωταγωνιστούν: Jessica Chastain, Idris Elba, Kevin Costner, Chris O’Dowd, Michael Cera\nΠρεμιέρα: 4 Ιανουαρίου, 2018\nΗ πραγματική ιστορία της Molly Bloom (υποδυόμενη από μία μάλλον αγνώριστη Jessica Chastain), μία πρώην πρωταθλήτρια του σκι που στη συνέχεια άλλαξε καριέρα διοργανώνοντας παιχνίδια πόκερ. Πολλά από αυτά τα παιχνίδια μάλλον δεν ήταν ιδιαίτερα… νόμιμα δεδομένου ότι η Bloom είχε συλληφθεί από το FBI. Από τα τραπέζια της είχαν περάσει διάσημες προσωπικότητες όπως οι Leonardo DiCaprio, Ben Affleck και Toby Maguire. Άραγε θα τους δούμε σε ρόλο cameo;\nΣκηνοθέτης: Woody Allen (Blue Jasmine)\nΤα προβληματικά ζευγάρια ήταν πάντοτε αγαπημένο θέμα του Woody Allen, είτε σε κωμωδίες είτε σε δραματικές ταινίες του. Στο Wonder Wheel θα βρεθούμε στο Coney Island των 50s και συγκεκριμένα σε ένα λούνα παρκ όπου εργάζονται οι πρωταγωνιστές. Ζευγάρι σε κρίση λοιπόν στη δεύτερη συνεργασία του Woody Allen με το Amazon. Να θυμίσουμε ότι το περασμένο έτος προβλήθηκε η σειρά Crisis in Six Scenes του Woody Allen από το Amazon Video, η οποία τα πήγε ιδιαίτερα άσχημα στις βαθμολογίες. Ας ελπίσουμε ότι η επιστροφή του στο format των ταινιών θα επαναφέρει και τον ίδιο σε φόρμα.\nΣκηνοθέτης: Paul King (Paddington)\nΠρωταγωνιστούν: Sally Hawkins, Ben Whishaw, Hugh Bonneville, Brendan Gleeson, Hugh Grant\nΤο πρώτο Paddington (2014) ήταν μία ευχάριστη περίπτωση παιδικής ταινίας με όμορφα CGI για τον σχεδιασμό του πασίγνωστου (στην Αγγλία τουλάχιστον) Περουβιανού αρκούδου αλλά και καλογραμμένα, επίκαιρα μηνύματα, αποδομένα με φροντίδα για το ηλικιακό κοινό που απευθύνεται. Ελπίζουμε το sequel να διατηρήσει το επίπεδο της πρώτης ταινίας.\nΠρεμιέρα: 2018 (Amazon Video), 8 επεισόδια\nΔεν την αποφεύγει τη διαταραχή προσωπικότητας ο Jack Ryan καθώς έως τώρα έχουν προβληθεί πέντε ταινίες με τέσσερις διαφορετικούς ηθοποιούς για το ρόλο του δημοφιλούς ήρωα από την πένα του Tom Clancy. Μετά από τους Alec Baldwin, Harrison Ford, Ben Affleck και Chris Pine στον χορό μπαίνει ο συμπαθής John Krasinski του The Office. Στη νέα σειρά του Amazon θα δούμε εκ νέου τα πρώτα βήματα του πράκτορα της CIA στην εσωτερική αλλαγή καριέρας από τα ασφαλή γραφεία στο πεδίο της μάχης.\nFuture Man, 1η σαιζόν\nΠρεμιέρα: 14 Νοεμβρίου (Hulu), 13 επεισόδια\nΈνας νεαρός καθαριστής θα δει τη ζωή του να αλλάζει όταν μία ομάδα πολεμιστών από το μέλλον θα παρατηρήσουν ότι είναι ταλέντο στα βιντεοπαιχνίδια, προσλαμβάνοντάς τον στην ομάδα τους. Το ταξίδι στον χρόνο θα τον φέρει και στα 80s (η μόδα της εποχής φυσικά) όπου θα μας γεμίσει με αναφορές από την εποχή, ως μία κάφρικη αναφορά της δεκαετίας σε αντίθεση με το Stranger Things.\nHappy, 1η σαιζόν\nΠρεμιέρα: 6 Δεκεμβρίου (Syfy)\nΕμπνευσμένο από το ομώνυμο κόμικ, στο Happy θα δούμε έναν πληρωμένο δολοφόνο, πνιγμένο στα ναρκωτικά και το αλκοόλ, του οποίου οι παραισθήσεις θα βρεθούν σε άλλο επίπεδο όταν ένας μπλε μονόκερος αρχίσει να του κάνει παρέα.\nDark, 1η σαιζόν\nΠρεμιέρα: 1 Δεκεμβρίου (Netflix), 10 επεισόδια\nΛακωνικό αλλά σίγουρα δυσοίωνο το πρώτο teaser για το Dark. Η γερμανόφωνη σειρά του Netflix θα αφορά στην επίπτωση που έχει η απαγωγή δύο παιδιών σε τέσσερις οικογένειες. Το στοιχείο του μεταφυσικού θα κάνει την εμφάνισή του, ενώ επίσης, κρίνοντας από τις διάφορες χρονολογίες που εμφανίζονται στο teaser, εικάζουμε ότι η σειρά θα διαδραματίζεται σε διαφορετικές χρονολογικές περιόδους, ξεκινώντας ίσως από τη δεκαετία του 50.\nΚαθυστέρηση για την 8η σαιζόν του Game of Thrones.\nΓνωρίζαμε ήδη ότι υπήρχε μεγάλη πιθανότητα η τελευταία σαιζόν να προβληθεί το 2019, αλλά πλέον αυτό μάλλον είναι κάτι σίγουρο. Διά στόματος Liam Cunningham (Ser Davos Seaworth) έγινε γνωστό πως τα γυρίσματα θα αρχίσουν τον Οκτώβριο και θα συνεχιστούν έως το καλοκαίρι του 2018, κάτι που σημαίνει ότι ίσως η σειρά κάνει πρεμιέρα για πρώτη φορά κοντά στον Δεκέμβριο. Να θυμίσουμε ότι η 8η σαιζόν θα αποτελείται από μόλις 6 επεισόδια, τα οποία όμως θα έχουν διάρκεια ταινίας.\nΠροχωράει η παραγωγή της ταινίας Sonic.\nΤον περασμένο χρόνο είχαμε αναφέρει τα σχέδια για την ανάπτυξη μίας ταινίας βασισμένης στο δημοφιλή σκαντζόχοιρο, αλλά ξέρετε πώς είναι αυτά. Διαρκώς ανακοινώνονται μεταφορές παιχνιδιών στη μεγάλη οθόνη (πού είναι τα Halo και Mortal Kombat;) μόνο για να ξεχαστούν στη λήθη με το πέρασμα των χρόνων. Μέχρι στιγμής τα σχέδια για το συγκεκριμένο εγχείρημα βρίσκονται ακόμα στη σφαίρα του πραγματικού, καθώς η Paramount Pictures απέκτησε τα δικαιώματα από την Sony Entertainment. Ο Tim Miller (σκηνοθέτης του Deadpool) θα αναλάβει το ρόλο του executive producer σε μία live-action ταινία που θα συμπεριλαμβάνει CGI (υποθέτουμε μάλλον για τις ανάγκες του σχεδιασμού του Sonic και της παρέας του).\nΟ M. Night Shyamalan ξεκίνησε τα γυρίσματα του Glass.\nΠροειδοποιούμε ότι κάθε νέο που θα βλέπετε για την εν λόγω ταινία θα αποτελεί αναπόφευκτο spoiler για το φινάλε του Split. Μόνο ο συνδυασμός της λέξης sequel με τα ονόματα των ηθοποιών μάλλον αρκεί για να καταλάβει κανείς σε τι αναφερόμαστε ακόμα κι αν έχουν περάσει 17 χρόνια από την προβολή του Unbreakable (ορίστε, το είπαμε). Πιστεύουμε ότι κανείς, ποτέ, δεν θα περίμενε την ανάπτυξη ενός sequel για ταινία του 2000 που ακόμα και τότε δεν είχε κάνει ιδιαίτερη αίσθηση, μένοντας τελικά στη σκιά της 6ης Αίσθησης. Το σχετικά συμπαθητικό Split κατάφερε την ανατροπή, δημιουργώντας από το πουθενά ένα -κόμικ φιλοσοφίας- μίνι-σύμπαν. Όπως είναι φυσικό θα δούμε την επιστροφή των Bruce Willis, James McAvoy και Samuel Jackson.\nΠροστέθηκε και ο Jon Hamm στους ηθοποιούς του Good Omen.\nΟ δημοφιλής πρωταγωνιστής του Mad Men (θα αργήσει πολύ να του φύγει η “ρετσινιά”) θα αναλάβει το ρόλο του Αρχάγγελου Γαβριήλ στην αναμενόμενη παρωδία της Αποκάλυψης. Να θυμίσουμε ότι το Good Omen βασίζεται στο ομώνυμο ξεκαρδιστικό βιβλίο των Terry Pratchett και Neil Gaiman. Η προβολή του αναμένεται εντός του 2019 στο Amazon Prime.\nΟ Joachim Ronning θα είναι ο σκηνοθέτης του Maleficent 2.\nΟ Νορβηγός σκηνοθέτης, όπως φαίνεται, κατάφερε να μπει για τα καλά στο Hollywood έπειτα από το φετινό Pirates of the Caribbean: Salazar’s Revenge (το οποίο βέβαια συν-σκηνοθέτησε με τον Espen Sandberg). Το πρώτο Maleficent (σε παραγωγή Walt Disney Pictures) μετέφερε την ιστορία της Ωραίας Κοιμωμένης, έχοντας όμως στον πρωταγωνιστικό ρόλο την κακιά μάγισσα, υποδυόμενη από την Angelina Jolie. Φυσικά η εν λόγω ηθοποιός δεν θα μπορούσε να λείπει από το sequel, καθώς ήταν και το δυνατότερο διαφημιστικό χαρτί της, εμπορικά επιτυχημένης, πρώτης ταινίας.\nΟ Jared Leto θα υποδυθεί τον Hugh Hefner.\nΛίγες μέρες αφότου έφυγε από τη ζωή ο ιδρυτής τους πασίγνωστου Playboy ήταν αρκετό διάστημα ώστε οι τετραπέρατοι παραγωγοί να ξεκινήσουν τα πρώτα στάδια της ανάλογης βιογραφικής ταινίας. Σύμφωνα με το Hollywood Reporter τη σκηνοθεσία έχει αναλάβει ο Bret Ratner (Hercules) ενώ ο Jared Leto πρόκειται να ενσαρκώσει τον Hugh Hefner.\nΚαθυστέρηση για το Fast & Furious 9.\nΗ πρεμιέρα του ένατου Fast & Furious (μα που θα φτάσουν πια;) παρατάθηκε κατά ένα έτος, για το 2020, όμως οι φαν του franchise δεν θα πρέπει να είναι παραπονεμένοι καθώς, σχεδόν ταυτοχρόνως, ανακοινώθηκε η παραγωγή ενός spin-off, με πρωταγωνιστές τους Jason Statham και Dwayne Johnson, με προγραμματισμένη πρεμιέρα τον Ιούλιο του 2019.\nCrossover μεταξύ των δύο Walking Dead.\nΣύμφωνα με δηλώσεις του Robert Kirkman (δημιουργού του κόμικ The Walking Dead) σύντομα θα δούμε την έμπρακτη σύνδεση των κόσμων των Fear the Walking Dead και The Walking Dead. Δεν μιλάμε βέβαια για πλήρη συνένωση καθώς ο Kirkman ανέφερε: “ένας χαρακτήρας θα φύγει από τη μία σειρά, την οποία δεν θα ονομάσω, και θα εμφανιστεί στην άλλη, την οποία επίσης δεν θα ονομάσω”.\nΠρέπει να καταφέρω να ξεγελάσω κάποιον από την παρέα μου να πάμε να δούμε στο σινεμά το Pacific Rim. Δυστυχώς είναι υποψιασμένοι πλέον! Δεν μπορώ να πετάξω και σαν αγκίστρι το όνομα του Del toro.\nΟι οιωνοί πάντως δεν είναι καλοί:\n- Άπειρος σκηνοθέτης\n- Uprising στον τίτλο, κι όχι σκέτο Pacific Rim 2. Με βάζει σε σκέψεις\n- Το εύρος της ποιότητας της ταινίας κυμαίνεται από απίστευτη σαχλαμάρα μέχρι διασκεδαστικό block buster όπως ήταν το πρώτο. Πολύ χαμηλό πάτωμα, όχι ιδαίτερα ψηλό ταβάνι.\nΑλλά πρέπει να το ρισκάρω γιατί είναι ταινία με εκρήξεις, με γιγαντιαία ρομπότ (που μάχονται ακόμα πιο γιγαντιαία τέρατα) και το όνομα "Michael Bay" είναι άφαντο στα credits...\nΤελευταία τροποποίηση σχολίου στις Περίπου πριν από 9 μήνες από mifune mifune\nΤο πρώτο με είχε κουράσει πάρα πολύ. Οι μάχες δεν ήταν κάτι ιδιαίτερο και υπήρχαν πολλά παιδιάστικα στοιχεία τόσο σ' αυτές όσο και στους διαλόγους (κυρίως στου διαλόγους). Μπορεί αυτό να κολλάει καλύτερα στα anime αλλά στην ταινία δεν τους έβγαινε καθόλου καλά κι ας στοχεύανε εκεί.\nΓια monster movie των τελευταίων ετών μου άρεσε πολύ περισσότερο το Godzilla κι ας είχε ένα από τα χειρότερα castings για τον πρωταγωνιστικό ρόλο.\nΕμενα μου αρέσει που σε αυτές τις ταινίες ''σώζουν'' τον κόσμο καταστρέφοντας τον στην πορεία σε μεγαλύτερο βαθμό και από πτώση μετεωρίτη.\nΚαι πότε προλάβανε για να έχουμε καλό ρώτημα και χτίσανε τιςε πόλεις που καταστρέψανε πριν 3 χρόνια στο 1ο ?


Συναντήσεις Χαφτάρ με Μητσοτάκη – Δένδια: Τι συζήτησαν | The Indicator\nΣυναντήσεις Χαφτάρ με Μητσοτάκη – Δένδια: Τι συζήτησαν\n17 Ιανουαρίου 2020 • Ώρα δημοσίευσης: 3:16 μμ • Τελευταία ενημέρωση στις 9:12 πμ\nΛιγότερο από μία ώρα κράτησε η συνάντηση του πρωθυπουργού, Κυριάκου Μητσοτάκη, με τον Λίβυο στρατάρχη, Χαλίφα Χαφτάρ, στο πρωθυπουργικό γραφείο στη Βουλή.\nΟ υπουργός Εξωτερικών, Νίκος Δένδιας, ο οποίος είχε συναντηθεί, νωρίτερα, με τον στρατάρχη και μετείχε και στη συνάντηση με τον πρωθυπουργό, αναχώρησε μαζί του από τη Βουλή ενημερώνοντας ότι δεν θα γίνουν δηλώσεις.\n«Είμαστε φιλειρηνιστές. Ήρθαμε εδώ να συζητήσουμε για την ειρήνη», δήλωσε ο Χαφτάρ προσερχόμενος στη συνάντηση με τον πρωθυπουργό.\nΠριν από τη συνάντηση ο κ. Μητσοτάκης, είχε τηλεφωνική επικοινωνία με την γερμανίδα καγκελάριο ενόψει της διάσκεψης του Βερολίνου για τη Λιβύη.\nΟ επικεφαλής του Εθνικού Λιβυκού Στρατού, ο οποίος βρίσκεται από χθες στην Αθήνα, είχε το πρωί της Παρασκευής συνάντηση περίπου μιάμισης ώρας με τον υπουργό Εξωτερικών, Νίκο Δένδια.\nΣτις δηλώσεις του ο κ. Δένδιας ανέφερε ότι ο στρατάρχης Χαφτάρ συμφώνησε με όλες τις παρατηρήσεις τής Ελλάδος, συμπεριλαμβανομένης της ανάγκης αναγνώρισης της ακυρότητας των παράνομων μνημονίων ανάμεσα στην Τουρκία και την κυβέρνηση Σάρατζ.\n«Εμείς από την πλευρά μας ενθαρρύναμε τον στρατάρχη να μετάσχει με εποικοδομητικό πνεύμα στη διαδικασία του Βερολίνου και να επιχειρήσει, μέσα στο πλαίσιο των συνθηκών, να πετύχει και την κατάπαυση του πυρός και την αποκατάσταση της ασφάλειας στη Λιβύη, την απομάκρυνση των μισθοφόρων, την αναγνώριση της ακυρότητας των παράνομων μνημονίων ανάμεσα στην Τουρκία και στην κυβέρνηση Σάρατζ», τόνισε ο κ. Δένδιας και πρόσθεσε: «Οφείλω να σας πω με ιδιαίτερη χαρά ότι ο στρατάρχης Χαφτάρ συμφώνησε σε όλες τις παραπάνω παρατηρήσεις μας».\nΟ Έλληνας υπουργός Εξωτερικών υπογράμμισε πως η Ελλάδα αναμένει από τη Γερμανία να εκφράσει την κοινή ευρωπαϊκή θέση και να αναγνωρίσει την ακυρότητα και την ανυπαρξία των μνημονίων Τουρκίας- Λιβύης.\n«Η Ευρώπη έχει σαφή θέση, εκφράστηκε από το τελευταίο Ευρωπαϊκό συμβούλιο», επισήμανε ο κ. Δένδιας. «Η κοινή μας ευρωπαϊκή θέση αναγνωρίζει την ακυρότητα και την ανυπαρξία των μνημονίων που υπεγράφησαν από την κυβέρνηση Σάρατζ και την Τουρκία. Περιμένουμε λοιπόν σαν Ευρωπαίοι από τη Γερμανία να επιβάλει και να εκφράσει την ευρωπαϊκή θέση στη διαδικασία του Βερολίνου. Το ίδιο περιμένουμε και από τις άλλες χώρες-μέλη της ΕΕ που συμμετέχουν σε αυτή τη διαδικασία».\nΣε ερώτηση σχετικά με το αν η Ελλάδα θα ασκήσει βέτο σε πολιτική λύση της Λιβύης, εάν δεν ανακληθεί η συμφωνία με την Τουρκία, ο κ. Δένδιας επεσήμανε: «Εμείς θέλουμε να συμμετάσχουμε εποικοδομητικά στο να πετύχει η διαδικασία του Βερολίνου. Βοηθάμε τις διαδικασίες των Ηνωμένων Εθνών. Από την άλλη, όμως, σε αυτή τη διαδικασία προσπαθούμε να βοηθήσουμε με την ιδιότητά μας όχι μόνο ως Ελλάδα, αλλά και ως ευρωπαϊκή χώρα. Το πλαίσιο της συμμετοχής όλων των ευρωπαϊκών χωρών σε αυτή τη διαδικασία έχει καθοριστεί από την απόφαση του Ευρωπαϊκού Συμβουλίου».\nΚαι συνέχισε ο κ. Δένδιας: «Η ίδια η απόφαση του Ευρωπαϊκού Συμβουλίου, η κοινή μας ευρωπαϊκή θέση, προβλέπει την ακυρότητα και την ανυπαρξία των δύο μνημονίων. ‘Αρα, κάθε χώρα της ΕΕ, όχι μόνο η Ελλάδα, έχει την αυτονόητη υποχρέωση να υποστηρίξει την κοινή θέση, τη θέση που όλοι μαζί πήραμε ομοφώνως στο Συμβούλιο. ‘Αρα δε θέλω να δω τα πράγματα υπό μορφή αρνησικυρίας, τα βλέπω ως προσπάθεια της κοινής ευρωπαϊκής μας θέσης. Βεβαίως, αν αυτή δεν γίνει σεβαστή, τότε κάθε ευρωπαϊκή χώρα έχει υποχρέωση να υπερασπίσει αυτή τη θέση. Και η Ελλάδα, τοποθετήθηκε επ’ αυτού ξεκάθαρα χθες ο πρωθυπουργός Κυριάκος Μητσοτάκης, θα υπερασπίσει την κοινή ευρωπαϊκή μας θέση».\n«Ο υπουργός Εξωτερικών ανέφερε ακόμη ότι «η Ελλάδα είναι έτοιμη να βοηθήσει την επόμενη μέρα στη Λιβύη, είτε με τη συμμετοχή στις δυνάμεις εκείνες, οι οποίες χρειάζονται για να υπάρξει η ανακωχή, (σημ: διεθνής μηχανισμός επιτήρησης εκεχειρίας) είτε με τη συμμετοχή ελληνικών δυνάμεων στην ευρωπαϊκή επιχείρηση επιβολής του εμπάργκο των όπλων και της μεταφοράς μισθοφόρων στη Λιβύη»».\n«Οι ενέργειες αυτές βοηθούν τη δημιουργία μιας καλύτερης πραγματικότητας στη Λιβύη και αποτελούν συνεισφορά στο μέλλον του Λιβυκού λαού και της λιβυκής κοινωνίας. Εμείς θέλουμε η Λιβύη να είναι μια σύγχρονη δημοκρατική χώρα, στην οποία θα επιτραπεί στους κατοίκους της να εκφράσουν τη θέλησή τους και να αποτελέσουν μέρος της συνολικής αρχιτεκτονικής, σταθερότητας και ασφάλειας στην περιοχή», σημείωσε ο κ. Δένδιας.\nΣαουδική Αραβία – G20: Αναφορά στην κλιματική αλλαγή για πρώτη φορά\nΟικονομικοί αξιωματούχοι από τις είκοσι μεγαλύτερες οικονομίες του κόσμου (G20) συναντιούνται σήμερα για δεύτερη.\nΕντός των ημερών ο επόμενος κύκλος του «Εξοικονομώ κατ’ οίκον»\n«Κλειδώνει» αυτή την εβδομάδα ο επόμενος κύκλος του προγράμματος «Εξοικονομώ κατ’ Οίκον» που αναμένεται.\nΚορονοϊός: Μείωση των νέων κρουσμάτων έξω από τη Χουμπέι στην Κίνα\nΗ Κίνα ανέφερε άλλη μια μείωση των νέων κρουσμάτων του κοροναϊού έξω από το.\nΗ παταγώδης αποτυχία της συνόδου της ΕΕ για τον ευρωπαϊκό προϋπολογισμό της περιόδου 2021-2027.


Queen Secret: Για υγιές, ενυδατωμένο και καθαρό πρόσωπο!!\nΓια υγιές, ενυδατωμένο και καθαρό πρόσωπο!!\nΓια να έχετε ξεκούραστο και ενυδατωμένο πρόσωπο, πρέπει να ακολουθείτε σε καθημερινή βάση τα εξής:\n1. Κατανάλωση άφθονου νερού (τουλάχιστον 1 λίτρο την ημέρα)\n2. Ολοκληρωμένος ύπνος (πρέπει να κλείνετε οπωσδήποτε ένα 8ωρο την ημέρα), διαφορετικά συσσωρεύεται κούραση η οποία είναι περισσότερο ορατή στη περιοχή κάτω από τα μάτια.\n3. Καθαρισμός του προσώπου με γαλάκτωμα ή μαντηλάκια καθαρισμού ντεμακιγιάζ. Ο καθαρισμός επίσης, μπορεί να συνοδεύεται από την lotion, την οποία απλώνετε αμέσως μετά το γαλάκτωμα και πριν την ενυδατική σας κρέμα.\n4. Περιποίηση της επιδερμίδας του προσώπου με την κατάλληλη κρέμα ενυδάτωσης για πρωί και βράδυ.\n5. Εβδομαδιαία κούρα ομορφιάς, η οποία περιλαμβάνει peeling προσώπου για την απολέπιση της επιδερμίδας\n(καθαρισμός & λείανση του προσώπου) και στη συνέχεια μάσκα βαθιάς ενυδάτωσης.\nΌλα τα παραπάνω, είναι καλό να τα υιοθετήσετε στο καθημερινό σας πρόγραμμα και να αφιερώνετε το χρόνο που πρέπει, έτσι ώστε να περιποιείστε σωστά το πρόσωπό σας.\nΕπίσης, το αλκοόλ και το κάπνισμα, αλλά και η έκθεση στον ήλιο το καλοκαίρι, όπως όλοι γνωρίζουμε,\nπροκαλούν πρόωρη γήρανση του δέρματος, η οποία είναι περισσότερο ορατή στο πρόσωπο, επομένως αν αναλογιστείτε τις βλαβερές συνέπειες που έχουν για την υγεία σας, τότε θα καταφέρετε να μπείτε σε πρόγραμμα μόνιμης «απεξάρτησης» από τις κακές σας συνήθειες.\nΤέλος, το καθημερινό άγχος καταβάλλει ακόμη περισσότερο το πρόσωπό μας, συνεπώς, προσπαθήστε λίγες στιγμές κατά την διάρκεια\nτης ημέρας να χαλαρώνετε και να «αδειάζετε» όσο μπορείτε το μυαλό σας από τις αρνητικές σας σκέψεις.\nΜην ξεχνάτε ότι το άγχος και η θλίψη αποτυπώνονται στο πρόσωπό σας και αντίστοιχα, όταν νιώθετε καλά και είστε χαρούμενοι, απλά ακτινοβολείτε!\nΒάλτε το χαμόγελο στη ζωή σας\nκαι μην στεναχώριεστε για πράγματα που δεν αξίζουν!\nΕτικέτες πρόσωπο, υγεία, tips


JOHN KAMPOUROPOULOS: “RetRo-SpecTyv” EP - ROCKWAY\nHomeΚΡΙΤΙΚΕΣJOHN KAMPOUROPOULOS: “RetRo-SpecTyv” EP\nJune 11, 2018 Ιορδάνης Κιουρτσίδης ΚΡΙΤΙΚΕΣ Comments Off on JOHN KAMPOUROPOULOS: “RetRo-SpecTyv” EP\nΆλλος ένας εγχώριος μουσικός αποδεικνύεται παραγωγικότατος.\nΗ αναφορά είναι για τον Γιάννη Καμπουρόπουλο, πρώην φωνή των Closer ο οποίος ξεκίνησε και έκλεισε τους Kamp του, ξεκινώντας τη δημιουργία ολόδικής του μουσικής, κάτι που απέφερε το εξαιρετικό LP “LFE.AFTR.” και τούτο εδώ, το “RetRo SpecTyv”, ένα λιλιπούτειο EP τριών απολαυστικών κομματιών, ανάλαφρης, συναισθηματικής pop / rock μουσικής.\nΕξαιρετικά δείγματα και τα τρία κομμάτια, με ολόδική τους αυτοτέλεια παρότι σε “κοινό” πνεύμα. Το “Anew” μου έφερε στο νου τον Bryan Ferry και τους Roxy Music, το “A Different Evening” θα μπορούσε να ανήκει σε οποιαδήποτε ’80s U.S. hard rock μπάντα, με εξαιρετικά κουπλέ και ρεφρέν που το ακούς μια φορά και σου μένει στο νου, “θαλασσινή” αίσθηση (τα πνευστά μου θύμισαν είτε τον επίλογο του “Waltz Οf Denial” των Made By Grey και το “From A Distant Shore” των Willard Grant Conapiracy) και το καταπληκτικό “Change”, ένα ακουστικό λυρικό διαμαντάκι που τις “πηγές” του θα τις εστίαζα στην 80’s pop. Καταπληκτική απόδοση των στίχων, ένα κομμάτι εξαιρετικά ενορχηστρωμένο, ερμηνευμένο με τον απαιτούμενο λυρισμό.\nΆριστο υλικό για ακόμη μια φορά από τον φίλτατο. Έχει φανερό ταλέντο στην τραγουδοποιΐα και ακούγοντας οποιαδήποτε δουλειά του, καταφέρνει να σου ανεβάζει τη διάθεση και ό,τι έχει απομείνει από την σκεπτική σου αντίληψη πάνω στα σύγχρονα δρώμενα. Με μόνο όπλο αυτήν την τόσο γοητευτική απλότητα. Αριστεία (επίκαιρος όρος ε;).\nAugust 28, 2013 Comments Off on BUFFALO SUMMER: “Buffalo Summer”


Νίκος Κοεμτζής: Όταν το έγκλημα συνάντησε τη μυθοπλασία, γεννήθηκε η 'Παραγγελιά' - Αφιερώματα | News 24/7\nΟ Νίκος Κοεμτζής κρατώντας το βιβλίο του "Το μακρύ ζειμπέκικο" EUROKINISSI\nΤο βιβλίο του "Το μακρύ ζειμπέκικο"\nΑνάμεσα στις καλλιτεχνικές ανησυχίες της εφηβείας είχα ανακαλύψει την ιστορία του Νίκου Κοεμτζή. Μέσα από τα ποιήματα της Κατερίνας Γώγου, τα τραγούδια του Διονύση Σαββόπουλου και την ταινία του Παύλου Τάσιου, είχα μάθει για το έγκλημα και τον άνθρωπο πίσω από αυτό. Έψαχνα, μάθαινα, αφομοίωνα. Το περιστατικό του μακελειού με συγκλόνισε. Στο εφηβικό μυαλό, μαζί με όλες τις μυθοποιήσεις που μπορούν να δημιουργηθούν - άθελά μας κάποιες φορές - είχε συμβεί κι αυτό. Και ίσως όχι μόνο στο δικό μου. Ένας άνθρωπος σκότωσε τρεις και τραυμάτισε άλλους 7, αλλά γύρω του είχε δημιουργηθεί ένας μύθος, που συντηρείται μέχρι και σήμερα. Ένα γεγονός και ένας άνθρωπος που επέδρασαν τόσο έντονα στην καλλιτεχνική κοινότητα, σε δημιουργούς και σε διανοούμενους, «γέννησαν» μια νέα ανάγνωση του εγκλήματος και της προσωπικότητας του αυτουργού του. Από μια μερίδα κόσμου ονομάστηκε «αντι-ήρωας» ή «λαϊκός ήρωας» ή «θύμα-θύτης της κοινωνίας και της εξουσίας», από μια άλλη μερίδα «δολοφόνος» ή απλώς «Νίκος Κοεμτζής». Διαφωνίες και κυρίως δίπολα πάντα υπάρχουν, έτσι ακόμη και στην περίπτωσή του, βλέπουμε έντονα το δίπολο και τις δύο διαφορετικές αναγνώσεις. Πού βρίσκεται η αλήθεια κανείς δεν το ξέρει και το ποια αντίληψη θα υιοθετήσει ο καθένας είναι δικό του θέμα. Παραμένει, ωστόσο, ακόμη και 46 χρόνια μετά το τραγικό βράδυ του μακελειού, μια ενδιαφέρουσα ιστορία που δίχασε την κοινή γνώμη και μια αμφιλεγόμενη προσωπικότητα. Πάντως, όπως κι αν ονομάστηκε μετέπειτα, όποιο προσωνύμιο κι αν του δόθηκε, το σίγουρο είναι πως στην εποχή του, την περίοδο του μακελειού, στην πλειονότητα των εφημερίδων της εποχής το όνομά του συνοδευόταν από τη λέξη «κτήνος» ή «σφαγεύς».\nΑφιέρωση στο βιβλίο του "Το μακρύ ζειμπέκικο"


(ΝΕΕΣ) Βουλευτικές εκλογές 2015 - Σελίδα 2 - Ελληνική πολιτική σκηνή - GreekMeds Fora - Medical Students and Young Doctors - ιατρική σχολή\n21 Αυγούστου 2015 in Ελληνική πολιτική σκηνή\n1. ΠΟΙΟ ΚΟΜΜΑ ΘΑ ΨΗΦΙΣΕΤΕ?\nΣτο διπλανό τοπικ πάντως των επί πτυχιω φοιτητών γίνεται της κακομοίρας. Παλιοί συνοδοιπόροι τώρα σφάζονται αν θα ψηφίσουν Σύριζα ή Λαφαζάνη! Κάποιοι ενοχλουνται που στο τοπικ παρεμβαίνουν και πτυχιούχοι πλέον χωρίς να θεωρούν ταυτόχρονα ενοχλητικη την προπαγάνδα που κάνουν υπέρ Σύριζα (βλέπε όνειρο κυνηγούς...).\nΤαυτόχρονα ενω έχουν ανάγαγει ως κριτήριο ψήφου ποιος θα τους εξασφαλίσει τα περισσότερα χρόνια στη σχολή χωρίς διαγραφη τους φαίνεται παράλογο που κάποιοι ακόμα ψηφίζουν ΠΑΣΟΚ, ΝΔ κτλ. Παιδιά ξέρετε ο υπόλοιπος κόσμος έχει και αλλά κριτήρια ψήφου που μπορεί να είναι εξίσου τρέλα με τα δικά σας. Ξεκολληστε!\nΕιμαι απ'αυτους που πραγματικά δεν καταλαβαίνω γιατί κάποιος θα ψήφιζε ξανά ΝΔ και ΠΑΣΟΚ.Μονο το σύνδρομο Στοκχόλμης θα δικαιολογούσα που νεκραναστησε πχ τον Λαλιώτη.\nΔεν νομίζω να θεωρείται τρελό κάποιος να μην θέλει να χάσει το πτυχίο του αλλά και να αντιτίθεται στην ιδιωτικοποίηση της παιδείας.Αντιθετα θεωρώ τρελό να ψηφίσω αυτόν που δεν ξέρει ούτε ο ίδιος πόσες μίζες έχει πάρει στην ζωή του.\nΔημοσιεύτηκε 17 Σεπτεμβρίου 2015 (τροποποιήθηκε)\nΔεν νομίζω να θεωρείται τρελό κάποιος να μην θέλει να χάσει το πτυχίο του αλλά και να αντιτίθεται στην ιδιωτικοποίηση της παιδείας. Αντιθετα θεωρώ τρελό να ψηφίσω αυτόν που δεν ξέρει ούτε ο ίδιος πόσες μίζες έχει πάρει στην ζωή του.\nΣωστό αυτό και απολύτως σεβαστό. Από την άλλη μεριά, η προσπάθεια κάποιων στο Forum να παρουσιάσουν τον Τσίπρα κάτι μεταξύ Κωνσταντίνου Παλαιολόγου και Λεωνίδα και το Σύριζα ως το ευγενέστερο πράγμα που εμφανίστηκε ποτέ στη χώρα μας, είναι πραγματικά γελοία και φέρνει τα εντελώς αντίθετα αποτελέσματα.\nΣεβαστό το να ψηφίσει κάποιος Σύριζα ώστε να μη διαγραφεί, αλλά οι υπόλοιποι ύμνοι για τον Τσιπρανδρέου είναι για γέλια και για κλάματα. Όχι δηλαδή πως ο Βαγγέλας, η Φώφη και ο Σταύρος είναι καλύτεροι, αλλά δεν είδα κανέναν να κάνει ανοιχτή προπαγάνδα υπέρ τους ή υπέρ των κομμάτων τους.\nΤροποποιήθηκε 17 Σεπτεμβρίου 2015 από sjjggst\naleksandra, Elpi and Comfortably Numb\nΕιναι αδύνατο να υπάρξει ανοιχτά προπαγάνδα υπέρ ΝΔ σε φόρουμ φοιτητών που κινδυνεύουν με διαγραφη.Θελω να πιστεύω οι περισσότεροι δεν εχουν παρωπίδες όσον αφορά στο τι μπορεί να κάνει ο Τσίπρας.Αλλα δυστυχώς εχουν έρθει έτσι τα πραγματα με την ρητορική ΝΔ και λοιπων,που αυτομάτως η οποία νύξη κατά Τσίπρα θεωρείται νύξη κατά των καθυστερουντων και υπέρ της ΝΔ.Ειναι ψυχολογικό και ως ενα βαθμό ελπίζω κατανοητό.\nΕξαιρώ τους die hard κομματικούς οπαδούς.\nΤο καινούριο, ανανεωμένο κλιπάκι του κινήματος για τις εκλογές του Σεπτεμβρίου "τα σπάει" ακόμα περισσότερο.\nΚαι σε metal έκδοση. Respect.\nΤροποποιήθηκε 18 Σεπτεμβρίου 2015 από sjjggst\nComfortably Numb, Elpi and sjjggst\nRespect στον ηγέτη. "Go back κυρία Μέρκελ". Τη συνέχεια τη γνωρίζετε.\nΌποιος αντέχει, το βλέπει.\nαντιστοιχα alex καποιοι θεωρουν τρελο να ψηφισεις καποιον που ειτε προκαλεσε capital control στην χωρα λογω της απειριας του ειτε προτεινει επιστροφη στη δραχμη ειτε το μονο που τον νοιαζει ειναι το αξιομαχο του στρατου ειτε μιλαει σαν φορτηγατζης κτλ κτλ\nο καθενας εχει τα κριτηρια του. με το να τα μειωνεις απλα βαυκαλιζεσαι.\nΕιμαι απ'αυτους που πραγματικά δεν καταλαβαίνω γιατί κάποιος θα ψήφιζε ξανά ΝΔ και ΠΑΣΟΚ.Μονο το σύνδρομο Στοκχόλμης θα δικαιολογούσα που νεκραναστησε πχ τον Λαλιώτη.Δεν νομίζω να θεωρείται τρελό κάποιος να μην θέλει να χάσει το πτυχίο του αλλά και να αντιτίθεται στην ιδιωτικοποίηση της παιδείας.Αντιθετα θεωρώ τρελό να ψηφίσω αυτόν που δεν ξέρει ούτε ο ίδιος πόσες μίζες έχει πάρει στην ζωή του.\nΔεν θα απαντήσω ξανά-αν και μου αρέσουν αυτές οι συζητήσεις και κυρίως να ανταλλάσσω απόψεις και να προσπαθώ να καταλάβω τους ανθρωπους-γιατί έχω αλλα στο κεφάλι μου.Ισως κάποια στιγμή ξανά σύντομα γενικότερα για τα πολιτικά.\nΜπορώ να καταλάβω γιατί κάποιος δεν θέλει να ξαναψηφίσει Τσίπρα(προδοθηκε,cc όπως είπες κλπ).ΔΕΝ μπορω να καταλαβω όμως γιατι αυτός ο άνθρωπος να επιστρέψει ξανα στα 2 κόμματα που μας έβαλαν στο μνημονιο,πήραν μιζες απο εξοπλιστικά,siemens,ΕΣΠΑ,θαλασσοδανεια,δημόσια έργα και και και...\nΚάτω απο πόσα χαλιά θα κρύψουν και θα κουκουλώσουν τα σκάνδαλα και τι ακριβώς θα κάνουν για να μας σώσουν οι ίδιοι που ήταν στο τιμόνι της χώρας τόσα χρόνια?\nΑπο τον νεο δολοφόνο στον παλιο,αυτο δεν καταλαβαίνω.Πιο εύκολα αντιλαμβάνομαι πώς στρέφεται καποιος στα φασιστοειδη της χα παρά σε ΝΔ ΠΑΣΟΚ,ειλικρινά.\nΑΝΕΞΆΡΤΗΤΑ ΑΠΟ ΤΑ ΤΗΣ ΠΑΙΔΕΙΑΣ ΟΛΑ ΑΥΤΑ.\nΤροποποιήθηκε 19 Σεπτεμβρίου 2015 από metaptyxio\nΟι Ράδιο Αρβύλα κάνουν πάρτυ με όλα τα προεκλογικά σποτ\nΦοβερό βιντεάκι. Ξύπνα Ανδρέα για να δεις, το παιδί της Αλλαγής...\nTην παραίτησή του υπέβαλλε ο διευθυντής της καρδιολογικής κλινικής του ΝοσοκομείουΠρέβεζας Γρηγόρης Οικονόμου...\nδιαμαρτυρόμενος για την έλλειψη ιατρικού προσωπικού, καθώς θεωρεί πως υπάρχουν εφημερίες ακάλυπτες και η καταπόνηση του νυν ιατρικού προσωπικού για να καλυφθούν προκαλεί κινδύνους για την υγεία των ασθενών.\nΤο κορυφαίο είναι πως ο διοικητής της 6ης ΥΠΕ μιλάει για καταλογισμό ευθυνών όταν οι ίδιες οι ΥΠΕ πριν μερικούς μήνες ζήτησαν επιτακτικά από τα νοσοκομεία και τα ΚΥ να βγάζουν εφημερίες στο πλαφόν (γιατί ο Κουρουμπλής και η παρέα του μαζί με όλους τους προηγούμενους υπουργούς υγείας αποφάσισαν πως τα χρήματα που διατίθεντο για την υγεία και τις εφημερίες των γιατρών ήταν πολλά και έπρεπε να κοπούν) κι ας ήξεραν ότι είναι επισφαλείς.\nΕίναι τουλάχιστον γελοίο να ζητάς ευθύνες από τους 3 που μένουν και κάνουν απλήρωτες επισφαλείς εφημερίες και καλύπτουν θέσεις για 7 !\nΤι ακριβώς ψήφισε η Πρέβεζα? Μήπως οι κάτοικοί της δεν γνωρίζουν πού ακριβώς βρίσκονται τα γραφεία των βουλευτών τους? Τα γραφεία της 6ης ΥΠΕ? Το Υπουργείο Υγείας? Ποιον ακριβώς περιμένουν να τους φέρει καρδιολόγους, ο Σόιμπλε ή η ...Κυβέρνηση της Φινλανδίας???\nΌλοι είμαστε άξιοι της μοίρας μας και παίρνουμε αυτό ακριβώς που μας αξίζει. Τίποτα παραπάνω, τίποτα λιγότερο...


7 μυστικά για να αντιμετωπίσετε σωστά την κριτική – Sierafm.gr -SI.E.RA FM 1053 Σιάτιστα\n7 μυστικά για να αντιμετωπίσετε σωστά την κριτική\nΕίναι φυσικό όταν κάποιος μας ασκεί κριτική να αισθανόμαστε χάλια. Δεν είναι πολύ πιθανό κάποιος που δέχεται κριτική να πει: «Αχ, τι καλά;». Επιπλέον, μια κριτική θα μας απασχολήσει πολύ περισσότερο από οποιοδήποτε κομπλιμέντο και αν μας κάνουν; Προσπαθήστε να θυμηθείτε μία μέρα κατά την οποίο δεχτήκαμε ένα επικριτικό σχόλιο και ένα «μπράβο». Τι σας απασχόλησε περισσότερο;\nΠοια είναι όμως τα μυστικά για να μπορέσετε να δεχτείτε την κριτική με πιο ήρεμο τρόπο και ίσως να προσπαθήσετε να βελτιωθείτε μέσα από αυτή;\nΚρατήστε στην ψυχραιμία και την ηρεμία σας. Μπορεί οι παλμοί της καρδιάς σας να ανεβαίνουν και να νιώθετε τις παλάμες σας υγρές από τον ιδρώτα, ωστόσο εκείνη τη στιγμή καλό θα ήταν να πάρετε μία βαθιά ανάσα και να δείξετε ψυχραιμία. Η ηρεμία, ακόμα και όταν δεν έρχεται φυσικά ή εύκολα, πάντα κερδίζει σε σχέση με τον εκνευρισμό. Μπορείτε να προχωρήσετε στα επόμενα βήματα μόνο εφόσον καταφέρετε να διατηρήσετε την ψυχραιμία σας.\nΑκούστε πριν απαντήσετε. Πριν αρχίσετε να αντιδράτε, αφήστε το άλλο άτομο να ολοκληρώσει αυτό που θέλει να σας πει. Αν δεν το κάνετε, μπορεί ο έτερος συνομιλητής να νιώσει ότι δέχεται επίθεση και αυτό να του προκαλέσει ανησυχία και εκνευρισμό. Μόνο εφόσον ολοκληρώσει ο άλλος, θα πρέπει να σκεφτείτε πώς θα απαντήσετε. Πάρτε ένα λεπτό για να ετοιμάσετε την απάντησή σας. Και αν είστε έτοιμος ή έτοιμη να απαντήσετε προχωρήστε στο 3ο βήμα.\nΠείτε στο άτομο που σας άσκησε κριτική ότι χρειάζεστε χρόνο για να σκεφτείτε αυτά που ακούσατε. Υποθέτουμε βέβαια ότι αυτό το άτομο θα έχει μεγάλη σημασία στη ζωή σας. Αν το άτομο που σας άσκησε την κριτική είναι κάποιος τυχαίος ή ξένος, τότε βεβαίως υπάρχει η επιλογή να απομακρυνθείτε και να μη δώσετε καμία συνέχεια. Αν όμως το άτομο είναι σημαντικό, καλό θα ήταν να πάρετε τον χρόνο σας για να σκεφτείτε. Δηλώστε ότι θα επανέλθετε σύντομα αφού σκεφτείτε καλά τα δεδομένα της κατάστασης. Αυτή η προσέγγιση είναι πολύ σημαντική γιατί αν αφήσουμε τον κρίσιμο χρόνο των πρώτων αντιδράσεων να περάσει, μπορούμε να προσεγγίσουμε με πολύ μεγαλύτερη διαύγεια το θέμα.\nΚαι στις 2 περιπτώσεις, δηλαδή είτε επιλέξετε να απαντήσετε αμέσως είτε ζητήσετε να πάρετε τον χρόνο σας, είναι σημαντικό να αναλογιστείτε τα θετικά στοιχεία του επικριτικού μηνύματος. Είναι πολύ πιθανό ότι το άτομο που σας άσκησε την κριτική, νοιάζεται ουσιαστικά για εσάς και απλά θέλει να σας βοηθήσει να φτάσετε την καλύτερη εκδοχή σας.\nΌταν αποφασίσετε να απαντήσετε, ζητήστε παραδείγματα. Αν κατηγορείστε ότι είστε αδιάφορη, απροετοίμαστος, ανεύθυνη ή απερίσκεπτος και εσείς διαφωνείτε, τότε καλό θα είναι να ζητήσετε παραδείγματα που να στηρίζουν αυτούς τους χαρακτηρισμούς. Αυτό θα σας δώσει την ευκαιρία να δουλέψετε πάνω σε δεδομένα. Οι γενικοί χαρακτηρισμοί, όπως αυτοί που προαναφέραμε, δύσκολα θα μπορέσουν να σας φανούν χρήσιμοι, σε αντίθεση με τα συγκεκριμένα παραδείγματα.\nΠροσπαθήστε να δείξετε ενσυναίσθηση προς το άτομο που σας μιλά και σας ασκεί κριτική. Αυτό είναι ίσως το πιο δύσκολο βήμα. Εκείνη μπορεί να θεωρεί ότι σας μιλά ευγενικά, αλλά στην πραγματικότητα ο τόνος να είναι πολύ επιθετικός. Ή εκείνος μπορεί να είναι τόσο νευρικός που να μη σας αφήνει να πείτε κουβέντα. Σε κάθε περίπτωση, είναι πολύ πιθανό να αισθανθείτε καλύτερα αν προσπαθήσετε να δείτε πίσω από την συμπεριφορά του ατόμου.\nΣκεφτείτε να κάνετε ένα δώρο στον εαυτό σας την μέρα εκείνη που αισθάνεστε ότι η κριτική που δεχτήκατε ήταν πολλή. Όλοι αισθανόμαστε καλύτερα φροντίζοντας τον εαυτό μας.\nΠερισσότερο από απλά μια χρονική περίοδο μειωμένης ευδιαθεσίας, η κατάθλιψη δεν είναι αδυναμία, ούτε και κάτι που μπορεί ο ασθενής...\nΚατάθλιψη : Ποια είναι τα σημάδια που δεν πρέπει να αγνοήσετε;\nΠολλοί συσχετίζουν την κατάθλιψη με τον πόνο, κυρίως τον συναισθηματικό, με τις συνηθισμένες μορφές του να περιλαμβάνουν την θλίψη, το...\nΥπάρχουν ορισμένα σημάδια που ίσως αγνοείτε στην κατάθλιψη. Επειδή η κατάθλιψη μεταβάλλει τη χημεία του εγκεφάλου, οι πάσχοντες βλέπουν μια...


UEFA: Εξετάζει διετή αποβολή για Ρεάλ, Μπαρτσελόνα και Γιουβέντους - Κόσμος | News 24/7\nUEFA: Εξετάζει διετή αποβολή για Ρεάλ, Μπαρτσελόνα και Γιουβέντους\nNEWS247 08 ΜΑΪ 2021 09:36\nΟ Αλεξάντερ Τσέφεριν στο συνέδριο της UEFA στο Μοντρέ της Ελβετίας (20/4/2021). ⓒ 2021 Richard Juilliart/Associated Press\nΗ UEFA σκέφτεται να αποβάλλει για δύο χρόνια τις Ρεάλ Μαδρίτης, Μπαρτσελόνα και Γιουβέντους, καθώς εξακολουθούν να μην εγκαταλείπουν το σχέδιο της European Super League.\nΗ UEFA έδωσε άφεση αμαρτιών στις 9 εκ των 12 ομάδων που συμμετείχαν στο εγχείρημα της European Super League, οι οποίες υπέγραψαν τη "Διακήρυξη Δέσμευσης Συλλόγου" στην οποία καθορίστηκαν οι θέσεις και οι δεσμεύσεις των ομάδων απέναντι στις διοργανώσεις της ευρωπαϊκής ομοσπονδίας.\nΟι Ρεάλ Μαδρίτης, Μπαρτσελόνα και Γιουβέντους, αναφέρει το SPORT 24, δεν υπέγραψαν τη συγκεκριμένη διακήρυξη, με την UEFA να αναφέρει στην ανακοίνωσή της ότι θα κάνει οποιαδήποτε νόμιμη ενέργεια εναντίον τους. Και μια ποινή που έχει στα υπόψιν του ο πρόεδρος της UEFA, Αλεξάντερ Τσέφεριν, είναι ο διετής αποκλεισμός τους από τις ευρωπαϊκές διοργανώσεις, όπως αναφέρει το ισπανικό "El Partidazo de Cope".


«Τρία δευτερόλεπτα»: Ένα επίκαιρο όσο ποτέ βραβευμένο βίντεο για την κλιματική αλλαγή | "Ενδείξεις-Αποδείξεις"\nFun fact: Ο πλανήτης Γη έχει ηλικία 4,5 δισεκατομμυρίων ετών. Η ανθρωπότητα; Περίπου 140.000 ετών. Επιτρέψτε μου να το εξηγήσω καλύτερα...\nFun fact: Ο πλανήτης Γη έχει ηλικία 4,5 δισεκατομμυρίων ετών. Η ανθρωπότητα; Περίπου 140.000 ετών. Επιτρέψτε μου να το εξηγήσω καλύτερα: Εάν συμπυκνώσετε τη διάρκεια ζωής της Γης σε 24 ώρες – αυτή είναι μια ολόκληρη μέρα – τότε ήμασταν εδώ για – τύμπανα παρακαλώ – τρία δευτερόλεπτα. Και κοιτάξτε τι κάναμε.\nΜε μετριοφροσύνη έχουμε ονομάσει τους εαυτούς μας homo sapiens, που σημαίνει σοφός άνθρωπος. Αλλά είναι στην πραγματικότητα ο άνθρωπος τόσο σοφός; […] Ναι, διασπάσαμε το άτομο, ναι φτιάξαμε έξυπνες μηχανές που ταξιδεύουν στο σύμπαν σε αναζήτηση νέων πλανητών, αλλά την ίδια περίοδο τα ίδια αυτά άτομα που διασπάσαμε δημιούργησαν πυρηνικό πόλεμο. Όχι αυτό δεν μπορεί να είναι σοφία. Η σοφία είναι διαφορετική. Όταν η εξυπνάδα μιλάει, η σοφία ακούει και πρόθυμα κλείσαμε τα αυτιά μας στις κραυγές της Μητέρας Φύσης και κλείσαμε τα μάτια μας σε όλα τα σημάδια για βοήθεια».\nΈνα βίντεο που μετράει χρόνια ζωής και κέρδισε το πρώτο βραβείο στην κατηγορία Short Film στον διαγωνισμό Global Video Competition του Connect4Climate του World Bank Group το 2016, παραμένει πιο επίκαιρο από ποτέ. Καταιγίδες πιο ισχυρές από ποτέ, τυφώνες, ξηρασία, φωτιές, εξαφάνιση ειδών, αποψίλωση δασών… σε τρία δευτερόλεπτα, εξηγεί το βίντεο των Spencer Sharp και Prince Ea. «Ο χρόνος έχει ουσία και μόνο μαζί μπορούμε να τα καταφέρουμε και να φτάσουμε στο τέταρτο δευτερόλεπτο» καταλήγει το βίντεο.\n"Ενδείξεις-Αποδείξεις" : «Τρία δευτερόλεπτα»: Ένα επίκαιρο όσο ποτέ βραβευμένο βίντεο για την κλιματική αλλαγή


Δύσκολη η κατάσταση στον Έβρο με τη στάθμη του ποταμού\nΣε επιφυλακή για πέμπτη συνεχή ημέρα βρίσκονται, σήμερα, Σάββατο 13 Φεβρουαρίου 2010, οι υπηρεσίες της Νομαρχίας Έβρου, καθώς ανεβαίνει η στάθμη των νερών των ποταμών Έβρου και Άρδα πάνω από το όριο συναγερμού. Ήδη έχουν πλημμυρίσει 66.000 στρέμματα με καλλιέργειες, καθώς οι αρχές αποφάσισαν να "σπάσουν" τα αναχώματα.\nΤο πρωί πραγματοποιήθηκε έκτακτη συνεδρίαση του Συντονιστικού Οργάνου της Νομαρχίας Έβρου με τη συμμετοχή υπηρεσιακών παραγόντων της Περιφέρειας Ανατολικής Μακεδονίας και Θράκης, στο Σουφλί. Εκεί αποφασίστηκε να "σπάσουν" τα φράγματα και να προκληθούν τεχνητές πλημμύρες προκειμένου να εκτονωθεί η κατάσταση. Αποφασίστηκε, συγκεκριμένα, να γίνει τεχνητή θραύση σε Λαγυνά και Πέπλο στα κεντρικά και τα νότια του νομού Έβρου όπου θα πλημμυρίσουν εκτάσεις 17.000 στρεμμάτων.\nΤο πρωί διαπιστώθηκε ότι τα νερά "φούσκωσαν" κατά ένα μέτρο στην γέφυρα του Άρδα κι η στάθμη έφτασε στα 4μ. Πάνω από το όριο συναγερμού βρίσκεται η στάθμη στο Πύθιο (5,85μ.) και το Πέταλο (6,40μ.).\nΕπίσης το πρωί έσπασε το ανάχωμα στο Δημοτικό Διαμέρισμα Κορνοφωλιάς και πλημμύρισαν άλλα 3.000 στρέμματα καλλιεργήσιμης έκτασης.


Pharmasept Tol Velvet Energizing Shampoo, hair treatment 250ml για λιπαρά μαλλιά | easypharm.gr\nPharmasept Tol Velvet Energizing Shampoo, hair treatment 250ml για λιπαρά μαλλιά\nΤα μαλλιά ταλαιπωρούνται καθημερινά από το άγχος, την κακή διατροφή και την ρύπανση. Το Tol Velvet Energizing Shampoo είναι ένα δυναμωτικό σαμπουάν καθημερινής χρήσης που συνδυάζει εκχυλίσματα Saw Palmetto, ρίζας Maca από τις Περουβιανές Άνδεις και Βιοτίνης. Χάρη σε αυτή την πρωτοποριακή σύνθεση, εξυγιαίνει το τριχωτό της κεφαλής, θρέφει τα μαλλιά από τη ρίζα και ενεργοποιεί την ανάπτυξη της τρίχας έως και 93%*. Ορατά αποτελέσματα ενάντια στη λιπαρότητα.Επιπλέον, πέρα από την δράση του σαν φόρμουλα ενδυνάμωσης για αραιά & αδύναμα μαλλιά, ο συνδυασμός των φυτικών συστατικών του ρυθμίζει αποτελεσματικά τη λιπαρότητα και προστατεύει την τρίχα από την ψαλίδα & το σπάσιμο. Κατάλληλο και για βαμμένα μαλλιά.\nΚαινοτομία πάνω στην ενδυνάμωση:Η σύνθεση Βιοτίνης, Saw Palmetto και εκχυλίσματος ριζών Maca επιτυγχάνει την τόνωση της τρίχας, ενώ μελέτες αποδεικνύουν έως και 93% κινητοποίηση της ανάπτυξής της μετά από 8-10 εφαρμογές*. Ιδανικό και για περιπτώσεις τριχόπτωσης.\nΕνυδάτωση & μαλακτική δράση:Η Ουρία και η Προβιταμίνη Β5 προσφέρουν ιδανική περιποίηση στα λιπαρά μαλλιά. Ενυδατώνουν το δέρμα χωρίς να προκαλούν λιπαρότητα στο τριχωτό της κεφαλής, ενώ ταυτόχρονα δυναμώνουν και χαρίζουν υγεία στο στέλεχος της τρίχας. Το συστατικό Farconsil ενισχύει και προστατεύει τη δομή της τρίχας, ενώ ταυτόχρονα βελτιώνει την υφή & λάμψη των μαλλιών.\nΡύθμιση της λιπαρότητας:Το μείγμα εκχυλισμάτων Ginger, Κανέλας και Αστοίβης, πλούσιο σε τανίνες και πολυφαινόλες σε συνδυασμό με το Biosulfur, ρυθμίζουν τη λιπαρότητα. Το εκχύλισμα Ιπποκαστανέας προσφέρει καταπραϋντική & ήπια στυπτική δράση, ενώ τα πεπτίδια σόγιας δρουν κατά της πιτυρίδας.


Κρίσιμες ευπάθειες εντοπίστηκαν στο ηλεκτρονικό σύστημα του αεροδρομίου στο Duesseldorf\nHome / /infosec / Κρίσιμες ευπάθειες εντοπίστηκαν στο ηλεκτρονικό σύστημα του αεροδρομίου στο Duesseldorf\nSecWorld /infosec 23 Ιανουάριος, 2012 8:57 μμ\nΈνας ερευνητής ασφάλειας δημοσίευσε μια αναφορά σχετικά με πολλαπλές ευπάθειες SQL injection που εντοπίστηκαν στην διαδικτυακή υποδομή του δημοφιλούς γερμανικού αεροδρομίου Duesseldorf Internalional Airport. Η ομάδα των τεχνικών του αεροδρομίου είχε ενημερωθεί πολλές φορές στο παρελθόν για τις συγκεκριμένες ευπάθειες, αλλά δεν είχε δοθεί καμία απάντηση, μέχρι που το ζήτημα δημοσιοποιήθηκε.\nΟι ευπάθειες βρίσκονται σε πολλές ηλεκτρονικές λειτουργίες<…>\nτης διαδικτυακής εφαρμογής του αεροδρομίου. Μερικές ευπαθείς λειτουργίες βρίσκονταν στο Shoplist, στο Media Info και στο Photoarchive. Η ευπάθειες επιτρέπουν σε έναν επιτιθέμενο να εκτελέσει εντολές SQL στα ευπαθή σημεία.\nΜια επιτυχής επίθεση θα κατέληγε σε πρόσβαση σε όλες τις βάσεις δεδομένων και την κλοπή ευαίσθητων πληροφοριών όπως κωδικοί πρόσβασης πελατών, ονόματα χρηστών, IDs, διευθύνσεις κ.α.\nΣύμφωνα με τους ερευνητές, η ομάδα των τεχνικών του αεροδρομίου είχε ενημερωθεί από τον Απρίλιο του 2011 για τις ευπάθειες, αλλά δυστυχώς εκείνοι δεν έλαβαν κάποια απάντηση. Έτσι όταν έκαναν πάλι έλεγχο ανακάλυψαν ότι οι ευπάθειες επιδιορθώθηκαν μόλις πριν μερικές εβδομάδες, μόλις γνωστοποιήθηκαν στο κοινό.\nΚρίσιμες ευπάθειες εντοπίστηκαν στο ηλεκτρονικό σύστημα του αεροδρομίου στο Duesseldorf was last modified: Ιανουάριος 23, 2012, 2:37 μμ by SecWorld\nUpdated on 23/01/2012 14:37 by SecWorld


Υστερίας Λόγος. Θηλυκότητα και αρρώστια σε θεωρητικά και λογοτεχνικά κείμενα του 19ου και του 20ού αιώνα - Κριτικά κείμενα - Μελετήματα\nΥστερίας Λόγος. Θηλυκότητα και αρρώστια σε θεωρητικά και λογοτεχνικά κείμενα του 19ου και του 20ού αιώνα\nκωδικός: | 978-618-5139-16-2\nΗ παρούσα μελέτη διερευνά τους τρόπους παρουσίασης της υστερίας στη λογοτεχνία τοποθετώντας στο επίκεντρό της την παραδειγματική ανάλυση κειμένων από τη γερμανική και την ελληνική λογοτεχνία του 19ου και 20ού αιώνα. Πρόκειται σε κάθε περίπτωση για έργα στα οποία η γυναικεία πρωταγωνιστική φιγούρα εμφανίζεται πάσχουσα με διάγνωση υστερίας. Κατά πόσο αυτό είναι νόσος ή σύμπτωμα υγείας –όπως συχνά έχει υποστηριχθεί– είναι το ερώτημα που τίθεται κάθε φορά.


Το μετέωρο βήμα για τα «γεράκια» των ΗΠΑ στη γη της φωτιάς!\nΣτη Δαμασκό οι πολίτες προμηθεύτηκαν ξηρά τροφή, κονσέρβες, μπαταρίες και νερό. Στα ATM των τραπεζών σχηματίζονταν από τις αρχές της εβδομάδας ατέλειωτες ουρές. Στη συριακή πρωτεύουσα, όπου οι στρατιωτικές εγκαταστάσεις βρίσκονται ανάμεσα στις κατοικημένες περιοχές, κανείς δεν γνώριζε έως το Σάββατο ποια θα ήταν η επόμενη μέρα και κάθε ώρα που περνούσε ήταν πολύτιμη… Η Δύση ήταν έτοιμη για το μεγάλο βήμα. Ενα άλμα στο κενό σαν αυτό που έγινε στο Ιράκ ή ένα μετέωρο βήμα σαν αυτό που έγινε στη Λιβύη; Το ερώτημα έμενε να απαντηθεί. Ο εμφύλιος σπαραγμός, που ξεκίνησε πριν από δύο χρόνια με την ένοχη σιωπή της διεθνούς κοινότητας, μετρά ήδη δεκάδες χιλιάδες νεκρούς, εκτοπισμένους και ανυπολόγιστες καταστροφές σε μια χώρα που βρίσκεται στο σταυροδρόμι πολιτισμών αλλά και μεγάλων γεωστρατηγικών συμφερόντων. Οι αποφάσεις της Δύσης για επέμβαση δεν ελήφθησαν εν θερμώ. Και βέβαια ουδείς πείθεται, ούτε καν τα αμερικανικά ΜΜΕ, ότι η χρήση χημικών όπλων στη Γούτα αποτελεί ικανή αιτία για την ανάληψη στρατιωτικής δράσης. Αλλωστε, όπως εύστοχα σχολίαζαν στο κύριο άρθρο τους οι «New York Times», η κυβέρνηση Ομπάμα οφείλει εξηγήσεις. Μια στρατιωτική επέμβαση θα μπορούσε να δικαιολογηθεί μόνο εάν υπάρχει στον ορίζοντα πολιτικό σχέδιο και συμβιβασμός του Μπασάρ αλ Ασαντ με τους αντικαθεστωτικούς. Ειδάλλως τίποτα δεν μπορεί να δικαιολογήσει τη στρατιωτική επέμβαση της Δύσης.\nΟι πληροφορίες για το επιχειρησιακό σχέδιο διέρρευσαν από τα μέσα της εβδομάδας στον ξένο Τύπο, με αποτέλεσμα πολλοί εύλογα να αναρωτηθούν εάν τελικά όσα αφήνει το αμερικανικό Πεντάγωνο να διαρρεύσουν έχουν πράγματι βάση. Ολα τα ρεπορτάζ έκαναν λόγο για αεροπορικές «χειρουργικές» επιδρομές με F16, που θα αποτελούσαν περισσότερο προειδοποίηση για το καθεστώς. Οι βάσεις που θα χρησιμοποιούσαν είναι τρεις, οι αμερικανικές αεροπορικές βάσεις στο Ιντσιρλίκ της Τουρκίας και στο Αμάν της Ιορδανίας, καθώς και η βρετανική βάση στο Ακρωτήρι της Κύπρου. Το NBC μετέδιδε πληροφορίες για επίθεση που δεν θα διαρκούσε πάνω από τρεις ημέρες, ενώ στο ίδιο πνεύμα τα ρεπορτάζ της «Washington Post» και των «New York Times» ανέφεραν ότι η όποια επίθεση δεν θα διαρκούσε περισσότερο από δύο ημέρες και θα επέτρεπε στις ΗΠΑ να αποφύγουν μια μεγαλύτερη εμπλοκή στον εμφύλιο της Συρίας.\nΣύμφωνα με πληροφορίες του «Foreign Policy», οι αμερικανικές Αρχές είχαν χαρτογραφήσει 34 σημεία που θα αποτελούσαν τον πρώτο στόχο στο κύμα των αεροπορικών επιθέσεων. Πρόκειται για τα εργοστάσια κατασκευής χημικών οπλών στη Δαμασκό, στο Ντιμαΐρ, στην Παλμύρα, στη Χομς, στη Μασιάτ, βορείως του Χαλεπίου και της Λατάκια, οι εγκαταστάσεις αποθήκευσής τους αλλά και οι αεροπορικές βάσεις όπου βρίσκονται οι δυνάμεις της κυβέρνησης του προέδρου Μπασάρ αλ Ασαντ. Στον χάρτη υπάρχουν επίσης και οι θέσεις για τις κεντρικές εγκαταστάσεις της εταιρίας Setma Ltd, στη Δαμασκό, που συνεργάζεται με την κυβέρνηση για την κατασκευή χημικών όπλων, καθώς και το προεδρικό μέγαρο, το γενικό αρχηγείο της Δημοκρατικής Φρουράς και την πλατεία Ουμαγιάντ, που είναι τα κεντρικά γραφεία των συριακών ενόπλων δυνάμεων. Ειδικοί που επικαλούνταν ο «Independent» υποστήριζαν ότι τον βασικό ρόλο σε οποιαδήποτε επίθεση θα τον παίξουν αμερικανικοί πύραυλοι Tomahawk, βομβαρδιστικά Β-2 και αεροσκάφη F16 που θα εκτελέσουν μια σειρά «χειρουργικών» επιδρομών βραχείας διάρκειας. Οι Ηνωμένες Πολιτείες διαθέτουν αυτή τη στιγμή τέσσερα πολεμικά πλοία στην ανατολική Μεσόγειο. Τα πλοία «USS Mahan», «USS Barry», «USS Gravely» και «USS Ramage» μεταφέρουν συνολικά 430 πυραύλους Tomahawk Block III, που έχουν εμβέλεια 1.500 μίλια.\nΗ αμερικανική αεροπορία μπορεί επίσης να εξαπολύσει επιδρομές χρησιμοποιώντας τα βομβαρδιστικά Β-2 που σταθμεύουν στο Μισούρι και μπορούν να φτάσουν στη Μέση Ανατολή με μόνο έναν ανεφοδιασμό.\nΗ Βρετανία είναι σε θέση να λάβει μέρος στην αποστολή με υποβρύχια Trafalgar οπλισμένα με πυραύλους Tomahawk και αεροσκάφη Tornado οπλισμένα με πυραύλους Storm Shadow, που σταθμεύουν στη βάση του Νόρφολκ. Οι Γάλλοι μπορούν να προσφέρουν ένα αεροπλανοφόρο, το «Charles de Gaulle», ενώ διαθέτουν επίσης αεροσκάφη Rafale και Mirage, που σταθμεύουν στα Ηνωμένα Αραβικά Εμιράτα. Ο μεγαλύτερος κίνδυνος βέβαια είναι η επέκταση των στρατιωτικών επιχειρήσεων πέραν των «γνωστών» στόχων.\nΟι δυνάμεις του Ασαντ!\nΤο Διεθνές Ινστιτούτο Στρατηγικών Μελετών του Λονδίνου (IISS) εκτιμά ότι ο συριακός στρατός αριθμεί 178.000 άνδρες, εκ των οποίων οι 110.000 υπηρετούν στις χερσαίες δυνάμεις, 5.000 στο ναυτικό, 27.000 στην αεροπορία και 36.000 στην αεράμυνα. Το 2009 το IISS υπολόγιζε ότι ο συριακός στρατός αποτελούνταν από 325.000 άνδρες, εκ των οποίων οι 220.000 στις χερσαίες δυνάμεις. Η πολεμική αεροπορία της χώρας, που αναμένεται να διαδραματίσει σημαντικό ρόλο, υπολογίζεται ότι διαθέτει 365 μαχητικά αεροσκάφη, τα περισσότερα σοβιετικής κατασκευής.\n«Πυρετός» σε λιμάνια και αεροδρόμια Κύπρου και Τουρκίας\nΗδη έξι καταδιωκτικά αεροσκάφη Typhoon της βρετανικής πολεμικής αεροπορίας (RAF) εστάλησαν το πρωί της Πέμπτης στο Ακρωτήρι της Κύπρου ως «προληπτικό μέτρο για την προστασία των βρετανικών συμφερόντων». Τα βρετανικά μέσα ενημέρωσης συνεχίζουν καθημερινώς τις αναφορές τους για χρησιμοποίηση των βρετανικών βάσεων (Δεκέλεια και Ακρωτήρι – Επισκοπή) για επιθέσεις κατά της Συρίας. Η Κύπρος απέχει μόλις 40 μίλια από τη Συρία και θεωρείται προνομιακός χώρος για τους συμμάχους των ΗΠΑ για ενδεχόμενη επίθεση εναντίον της Συρίας, αφού, πέραν των δύο βρετανικών στρατιωτικών βάσεων, διαθέτει και την αεροπορική βάση «Ανδρέας Παπανδρέου» στην Πάφο, ενώ στο λιμάνι της Λεμεσού μπορεί να ελλιμενιστούν πολεμικά σκάφη.\nΔύο από τις κοντινότερες στη Συρία νατοϊκές βάσεις βρίσκονται στο Ιντσιρλίκ και στη Σμύρνη. Η στρατηγικά σημαντική βάση του Ιντσιρλίκ έχει χρησιμοποιηθεί για επιχειρήσεις υπό την καθοδήγηση των ΗΠΑ, όπως στον πόλεμο του Κόλπου το 1990, αλλά και πιο πρόσφατα, στους πολέμους σε Ιράκ και Αφγανιστάν. Εντός του 2013 εγκαταστάθηκαν στην ίδια βάση συστήματα αντιπυραυλικής άμυνας Patriot για να αποτραπούν πιθανές επιθέσεις από τη συριακή πλευρά. Γεγονός είναι πάντως ότι η συνδρομή της Τουρκίας σε μία πιθανή διεθνή στρατιωτική επιχείρηση υπάγεται σε ορισμένους νομικούς και πολιτικούς περιορισμούς. «Μία συμφωνία μεταξύ ΗΠΑ και Τουρκίας από το 1980 και το συμπληρωματικό πρωτόκολλό της ορίζουν ότι η νομική βάση μιας τέτοιας επιχείρησης στοιχειοθετείται είτε μέσω απόφασης του Συμβουλίου Ασφαλείας των Η.Ε. είτε του ΝΑΤΟ» επισημαίνει στην «DW» ο Καγκρί Ερχάν, καθηγητής πολιτικής επιστήμης στο πανεπιστήμιο της Αγκυρας. Οπως λέει, αν δεν υπάρχει απόφαση του ΝΑΤΟ ή του Συμβουλίου Ασφαλείας, η χρήση τουρκικών βάσεων για επιχειρήσεις αμερικανικών ή άλλων συμμαχικών δυνάμεων πρέπει να λάβει την έγκριση του τουρκικού Κοινοβουλίου.\nΟι επιθεωρητές έφυγαν έπειτα από τους ελέγχους\nΤο πρωί του Σαββάτου θα έφευγαν από τη Συρία οι επιθεωρητές του ΟΗΕ που διεξάγουν έρευνες για τη χρήση χημικών όπλων κοντά στη Δαμασκό, μια απόφαση που εκτιμάται ότι ανοίγει τον δρόμο για τις αεροπορικές επιθέσεις. Σε αυτό το σκηνικό η διπλωματία αλλά και τα στρατιωτικά επιτελεία στις χώρες της Δύσης χτύπησαν κόκκινο! Ο Μπαράκ Ομπάμα δήλωσε βέβαιος πλέον ότι η συριακή κυβέρνηση έκανε χρήση χημικών όπλων κοντά στη Δαμασκό και έκανε λόγο για την ανάγκη να σταλεί στον Ασαντ ένα «ισχυρό μήνυμα» προκειμένου να μη γίνει ξανά χρήση χημικών όπλων στο μέλλον. Ωστόσο δεν είχε λάβει αμέσως την τελική απόφαση για μια στρατιωτική επέμβαση στη Συρία. Την Πέμπτη, η Βουλή των Κοινοτήτων στη Βρετανία συνεδρίασε εκτάκτως προκειμένου να συζητηθεί και να ψηφιστεί δύο φορές η κυβερνητική πρόταση για πιθανή στρατιωτική επέμβαση. Η διπλή ψηφοφορία έγινε μετά τις έντονες πιέσεις των Εργατικών, που απείλησαν να καταψηφίσουν την κυβερνητική πρόταση, αν ο πρωθυπουργός Ντέιβιντ Κάμερον δεν περιμένει πρώτα τα αποτελέσματα από τις έρευνες του ΟΗΕ. Οι Ρωσία, Κίνα και Ιράν προειδοποιούσαν την ίδια στιγμή ότι ενδεχόμενη ανάληψη στρατιωτικής δράσης θα ήταν επικίνδυνη και καταστροφική για τη Μέση Ανατολή και τη βόρεια Αφρική. Η Ιορδανία, όπως και το Ισραήλ, τηρούσε στάση αναμονής.\nΕπισήμως κανείς δεν επιβεβαιώνει το αμερικανικό αίτημα για παραχώρηση κυρίως της βάσης της Σούδας, όμως και σε κοινή συνέντευξη Τύπου που έδωσαν, μετά τη σύσκεψη για τη Συρία, ο υπουργός Εξωτερικών Ευ. Βενιζέλος με τον υπουργό Αμυνας Δ. Αβραμόπουλο την Πέμπτη παρέπεμπαν στη συνέπεια της Αθήνας έναντι των συμβατικών της υποχρεώσεων απέναντι στους διεθνείς οργανισμούς.\nΣκηνικό τρόμου με τρεις ισχυρές δυνάμεις να στηρίζουν το καθεστώς της Δαμασκού!\nΓιατί η Ρωσία, η Κίνα και το Ιράν εξακολουθούν να στέκονται στο πλευρό του Μπασάρ αλ Ασαντ; Το ερώτημα έχει τεθεί ευθύς εξαρχής από την έναρξη του εμφυλίου πολέμου.\nΣε ό,τι αφορά τη Ρωσία, οι βασικοί λόγοι είναι δύο. Ο ένας έχει να κάνει με τα οικονομικά, ο άλλος με την ιδεολογία. Η Ρωσία αποτελεί έναν από τους βασικότερους προμηθευτές όπλων της Συρίας. Τα συμβόλαια που έχει συνάψει με τη Δαμασκό ξεπερνούν σε αξία τα 4 δισ. δολ., σύμφωνα με τον Τζέφρι Μάνκοφ του Κέντρου Στρατηγικών και Διεθνών Σπουδών του Προγράμματος «Ρωσία και Ευρασία». Σύμφωνα με το Stockholm International Peace Research Institute, το 2009 και το 2010 πουλήθηκαν στη Συρία ρωσικά όπλα αξίας 324.000.000 δολ., ενώ η Μόσχα υπέγραψε συμφωνία και για την πώληση μαχητικών εκπαιδευτικών αεροσκαφών αξίας 550.000.000 δολ. Η Ρωσία χρησιμοποιεί επίσης τη ναυτική βάση στην Ταρτούς, η οποία αποτελεί ουσιαστικά τη μόνη απευθείας πρόσβαση του ρωσικού ναυτικού στη Μεσόγειο. Σε ό,τι αφορά την ιδεολογία, ο βασικός στόχος της Μόσχας είναι να μπλοκάρει τα αμερικανικά σχέδια για ακόμη μεγαλύτερη επιρροή στην περιοχή. Η Μόσχα δεν πιστεύει ότι οι πόλεμοι και οι ανατροπές καθεστώτων μπορεί να φέρουν σταθερότητα και δημοκρατία. Μάλιστα, ως απόδειξη φέρνει την Αραβική Ανοιξη αλλά και τον πόλεμο στο Ιράκ. Η Ρωσία επίσης δεν εμπιστεύεται τις αμερικανικές προθέσεις. Θεωρεί -δικαιολογημένα με βάση το πρόσφατο παρελθόν- ότι οι ανθρωπιστικές ανησυχίες δεν είναι τίποτα παραπάνω από μια δικαιολογία για τις αμερικανικές πολιτικές και οικονομικές επιδιώξεις. «Τα σχέδια για στρατιωτικά πλήγματα στη Συρία που αναγγέλλονται από ορισμένες χώρες αποτελούν πρόκληση στις θεμελιώδεις αρχές της Χάρτας του ΟΗΕ και σε άλλους κανόνες του διεθνούς δικαίου» αναφέρεται σε ανακοίνωση που εκδόθηκε από το ρωσικό ΥΠΕΞ. Η Ρωσία πάντως ετοιμάζεται να στείλει δύο πολεμικά πλοία στην ανατολική Μεσόγειο, ένα ανθυποβρυχιακό πλοίο και ένα καταδρομικό εξοπλισμένο με πυραύλους.\nTo Iράν και η Συρία είναι δεμένες στο ίδιο άρμα. Οι λόγοι είναι δύο, η θρησκεία και η στρατηγική. Σε ό,τι αφορά τη θρησκεία, το Ιράν είναι η χώρα με τον μεγαλύτερο πληθυσμό σιιτών μουσουλμάνων. Η συριακή κυβέρνηση κυριαρχείται από τους αλεβίτες, ενώ οι αντικαθεστωτικοί από τους αντίπαλους σουνίτες. Για το Ιράν η Συρία ήταν ο μόνος αραβικός σύμμαχος κατά τη διάρκεια του οκτάχρονου πολέμου με το σουνιτικό Ιράκ. Το τελευταίο πράγμα που θα ήθελε να δει η Τεχεράνη είναι μια σουνιτική Συρία, με δεδομένο μάλιστα ότι οι σύμμαχοι των ανταρτών είναι το Κατάρ και η Σαουδική Αραβία.\nΣε ό,τι αφορά τη στρατηγική, για το Ιράν η Συρία είναι σημαντικός σύμμαχος. Η σιιτική Χεζμπολάχ του Λιβάνου παρείχε στήριξη στις δυνάμεις του Ασαντ στη Δαμασκό, μια οργάνωση που αποτελεί για την Τεχεράνη βασικό μοχλό πίεσης του Ισραήλ. Σύμφωνα με διαρροές του WikiLeaks το 2009, ανώτατος Αμερικανός διπλωμάτης στη Δαμασκό αποκάλυψε ότι η Συρία είχε ξεκινήσει την αποστολή βαλλιστικών πυραύλων στη Χεζμπολάχ. Μυστικές υπηρεσίες της Δύσης πιστεύουν ότι το Ιράν έχει δώσει τεχνική βοήθεια στη Δαμασκό, όπως δίκτυο πληροφόρησης και συστήματα οπλικού ελέγχου. Τον Μάιο ο ΟΗΕ είχε αναφέρει ότι φορτία με ιρανικό οπλισμό είχαν κατασχεθεί στην Τουρκία. Επισήμως η Τεχεράνη κάνει λόγο για έναν «πόλεμο της Δύσης» και θεωρεί ότι η κυβέρνηση Ασαντ είναι θύμα μια διεθνούς συνωμοσίας. Υποστηρίζει μάλιστα ότι στόχος είναι να καταστεί η περιοχή ασφαλέστερη για το Ισραήλ. Οπως όμως λέει ο Γουόλτερ Πος, ειδικός για τα ιρανικά θέματα του Γερμανικού Ινστιτούτου για Διεθνή Θέματα και Θέματα Ασφαλείας (SWP), «το Ιράν ήδη προετοιμάζεται για την επόμενη μέρα, ενισχύοντας την παραστρατιωτκή παρουσία του στη Συρία, καθώς και χωρίς τον Ασαντ ο εμφύλιος μπορεί να συνεχιστεί και να περάσει σε μια επόμενη φάση». Ο Πος εκτιμά ότι με δεδομένες τις παρασκηνιακές συνομιλίες της Τεχεράνης με τη Δύση για τον τερματισμό της διεθνούς απομόνωσης, το Ιράν δεν θα θελήσει να αντιπαρατεθεί με τις ΗΠΑ και τους Ευρωπαίους.\nΗ σχέση της Κίνας με τη Συρία είναι πιο περίπλοκη. Κάποιοι υποστηρίζουν ότι αυτό που θέλει μόνο είναι να διατηρήσει τα συμβόλαιά της. Η Κίνα αποτελεί τον τρίτο μεγαλύτερο εξαγωγέα στη Συρία το 2010, σύμφωνα με τα στοιχεία της Κομισιόν. «Το ενδιαφέρον του Πεκίνου για τη Δαμασκό, το τέρμα του αρχαίου δρόμου του μεταξιού, υποδηλώνει ότι η Κίνα βλέπει τη Συρία ως έναν σημαντικό εμπορικό εταίρο», σύμφωνα με έκθεση του ινστιτούτου ανάλυσης και έρευνας The Jamestown Foundation, με έδρα την Ουάσινγκτον. Υπάρχει όμως κι ένας ακόμη σημαντικότερος παράγοντας. Η Κίνα δεν θέλει να επαναληφθεί αυτό που συνέβη στη Λιβύη, στη μετά Καντάφι εποχή, ταυτόχρονα όμως διατηρεί μια ουδέτερη, θα έλεγε κανείς, θέση, θέλοντας να τα έχει καλά με όλους. Το Πεκίνο υποστήριξε την αποστολή των επιθεωρητών του ΟΗΕ για τη χρήση χημικών όπλων, ενώ ζητούσε από την αρχή μια πολιτική λύση, χωρίς όμως να «στυλώνει και τα πόδια».\nΤα τουρκικά συμφέροντα και η μάχη του πετρελαίου\nΓια την Τουρκία, από την έναρξη του εμφυλίου της Συρίας έως σήμερα, το μεγάλο πρόβλημα δεν ήταν άλλο από την αναζωπύρωση του Κουρδικού και τα νέα δεδομένα που δημιουργούσαν οι Κούρδοι της Συρίας. Τώρα η Αγκυρα εξετάζει το ενδεχόμενο να ενταχθεί σε πιθανό διεθνή συνασπισμό δυνάμεων υπό την καθοδήγηση των ΗΠΑ, όπως δήλωσε ο αντιπρόεδρος της τουρκικής κυβέρνησης Μπουλέντ Αρίντς. Ωστόσο οι κίνδυνοι για την ασφάλεια σε συνδυασμό με τις νομικές και πολιτικές προκλήσεις που συνεπάγεται μια τέτοια κίνηση περιορίζουν τη δυνατότητα δράσης της κυβέρνησης. Ο Αρίντς διευκρίνισε ότι η Τουρκία θα συμμετείχε σε έναν διεθνή συνασπισμό με στόχο να τερματίσει τη σφαγή στη Συρία, τονίζοντας ότι ενδεχόμενη εμπλοκή της χώρας του θα είχε αποκλειστικά ανθρωπιστικά κίνητρα.\nΤα τελευταία χρόνια η Τουρκία ζητεί μία πολυμερή επέμβαση του ΟΗΕ στη Συρία και τον καθορισμό μιας ζώνης απαγόρευσης πτήσεων χωρίς να έχει καταφέρει να πείσει τους δυτικούς και τους περιφερειακούς της εταίρους. Τα τουρκοσυριακά σύνορα καλύπτουν μία γραμμή 910 χλμ. Ο πόλεμος στη Συρία τα τελευταία δύο χρόνια επηρέασε αρνητικά την ασφάλεια στην περιοχή, δημιουργώντας νέες απειλές για την Τουρκία. Τούρκοι παρατηρητές επισημαίνουν ότι, αν η Τουρκία συμμετάσχει άμεσα σε στρατιωτικές επιχειρήσεις στο πλαίσιο διεθνούς συνασπισμού δυνάμεων, διακυβεύεται η ασφάλεια της χώρας.\nΚανείς δεν μπορεί να μαντέψει τι θα συμβεί την επόμενη μέρα, εκτός από τις αγορές που αντιδρούν στην παραμικρή προοπτική ανάφλεξης. Οι τιμές του μαύρου χρυσού εκτινάχτηκαν, με το αργό να αναρριχάται σε υψηλό διετίας. Η Societe Generale, σε έκθεσή της, εκτιμά ότι το brent θα μπορούσε να φτάσει έως και τα 125 δολάρια το βαρέλι, εάν ξεκινήσουν αεροπορικές επιδρομές στη Συρία, και θα μπορούσε να εκτιναχθεί σε ακόμη υψηλότερα επίπεδα, εάν υπάρξει διάχυση της κρίσης. Ο επικεφαλής πολιτικός αναλυτής της Nomura Aλαστερ Νιούτον εκτιμά ότι οι παγκόσμιες αγορές πετρελαίου θα χρειαστούν πολλές ημέρες για να προσαρμοστούν στον κίνδυνο μιας πιθανής στρατιωτικής επέμβασης εναντίον της Συρίας και, αν και είναι απίθανο, να υπάρξει κάποια άμεση επίπτωση στην προσφορά, δεδομένου ότι η χώρα παράγει αμελητέες ποσότητες πετρελαίου και φυσικού αερίου. Παρ’ όλα αυτά, η δυτική στρατιωτική επέμβαση θα εμβαθύνει της περιφερειακές εντάσεις, προσθέτοντας στις αυξημένες ανοδικές πιέσεις στην τιμή του αργού πετρελαίου τύπου brent που σημειώθηκαν αμέσως μετά το στρατιωτικό πραξικόπημα του Ιουλίου στην Αίγυπτο, σύμφωνα με τη Nomura.


«Κατά βούληση» χρεώνουν ορισμένα ταξί στη Θεσσαλονίκη | Η ΚΑΘΗΜΕΡΙΝΗ\n11 Σεπτεμβρίου, 2018 11.09.2018 • 19:55\n«Τι σας οφείλουμε;» ρώτησαν οι τρεις επιβάτες ύστερα από ολιγόλεπτη διαδρομή με ταξί στο κέντρο της Θεσσαλονίκης. «Ε, τι να σας πάρω τώρα, παιδιά, για τόσο λίγο δρόμο; Δώστε μου την ελάχιστη διαδρομή. Πέντε ευρώ», είπε ο οδηγός ταξί, σε μια σαφή απόπειρα αποπροσανατολισμού των επιβατών. «Μα η ελάχιστη διαδρομή κοστίζει 3,40 ευρώ», απάντησε ο ένας εκ των επιβατών, ο οποίος νωρίτερα είχε αποκαλύψει ότι είναι επισκέπτης στην πόλη από την Αθήνα. «Α, δεν ξέρω πώς τα κάνετε εσείς στην Αθήνα, οι χρεώσεις εδώ πάντως είναι αυτές», απάντησε με θράσος ο επιτήδειος. Η πραγματικότητα απέχει από τα λεγόμενα του οδηγού, καθώς οι χρεώσεις των υπηρεσιών ταξί στην Αθήνα και τη Θεσσαλονίκη είναι ταυτόσημες και ορίζονται με υπουργική απόφαση. Ετσι, η ελάχιστη διαδρομή πράγματι ορίζεται στα 3,40 ευρώ και αφορά περιπτώσεις που το ταξίμετρο δεν προλάβει να χρεώσει πάνω από αυτό το ποσό.\nΟ πρωταγωνιστής του περιστατικού, αφού εκνευρίστηκε με την επιμονή των επιβατών του, τους είπε ότι «έτσι είναι εδώ και αν δεν σας αρέσει να πάρετε το μετρό(!)», με περίσσευμα ειρωνείας. Τι σχέση όμως έχει το μετρό με τα ταξί; Στη Θεσσαλονίκη, τα δύο μέσα είναι στενά συνδεδεμένα, σύμφωνα με παράγοντες της περιοχής. Πέραν του ότι η πόλη είναι παντού σκαμμένη, όπως είχε συμβεί και στην Αθήνα επί κατασκευής του αντίστοιχου έργου, το γεγονός ότι δεν παρέχεται εναλλακτική για τις μετακινήσεις φαίνεται ότι οδηγεί σε ανεξέλεγκτη συμπεριφορά μερίδας των επαγγελματιών οδηγών. «Δεν έχουμε ακόμα μετρό στην πόλη, το οποίο άλλαξε τα δεδομένα μετακίνησης στην Αθήνα, ενώ εδώ ακόμα δραστηριοποιούνται αποσπασματικά πλατφόρμες τύπου BEAT, που εξασφαλίζουν στον επιβάτη γνώση και έλεγχο τόσο της διαδρομής όσο και της χρέωσης», εξηγούσε ένας εκ των συνεπιβατών που συναντήσαμε στη Θεσσαλονίκη σε επίσης αξιοπερίεργο περιστατικό.\nΣτη μετακίνηση αυτή, δύο από τους τρεις επιβάτες είχαν μαζί τους μικρές αποσκευές. Φτάνοντας λοιπόν στον προορισμό, πέραν των 7,50 ευρώ που έδειξε το ταξίμετρο, ο οδηγός συμπλήρωσε και άλλα δύο ευρώ για κάθε αποσκευή (σύνολο τέσσερα ευρώ), όπως μας είπε. Οταν διαμαρτυρηθήκαμε, η απάντηση πάλι ήταν «εδώ δεν είναι Αθήνα». Σημειώνεται ότι η χρέωση για την αποσκευή αφορά βαλίτσες βάρους άνω των 10 κιλών (σ.σ. καμία από τις αποσκευές μας δεν πλησίαζε το όριο βάρους), ενώ διαμορφώνεται στα 0,43 ευρώ. Καθίσταται σαφές ότι η είσοδος εναλλακτικών, είτε είναι άλλο μέσο, όπως το μετρό, είτε πρόκειται για πλατφόρμες τύπου BEAT, αυξάνουν τον ανταγωνισμό, περιορίζοντας συνήθως φαινόμενα αισχροκέρδειας. Εξίσου, αν όχι σημαντικότερη, είναι και η αστυνόμευση ώστε να γνωρίζει ο επαγγελματίας ότι σε περίπτωση που παρανομήσει, υπερχρεώσει μια υπηρεσία, αρνηθεί επιβίβαση κ.λπ. τα κλιμάκια της Περιφέρειας θα προχωρήσουν στους απαιτούμενους ελέγχους και στον καταλογισμό των προβλεπόμενων προστίμων.


Έγραψαν για «Το άτακτο αστεράκι με το κόκκινο σκουφάκι» – Βαγγελιώ Καρακατσάνη\n• Παναγιώτης Χρυσός,\nΨυχίατρος – Συστημικος Ψυχοθεραπευτής ζεύγους οικογένειας, ιδρυτής και διευθυντής του Εργαστηρίου Συστημικής Σκέψης & Εκπαίδευσης.\n• Κική Τζωρτζακάκη,\n«Βαγγελιώ, με πολύ ενδιαφέρον διάβασα το τρυφερό βιβλίο σου.\nΚαλογραμμένο, συνοπτικό, με ωραία, ρέουσα γλώσσα.\nΠολύ πετυχημένους παραλληλισμούς και μηνύματα που έρχονται αβίαστα, χωρίς καθόλου να φωνάζουν πως λένε το σωστό.\nΣυνέχισε να γράφεις για παιδιά, γιατί έχεις συναισθήματα, γόνιμη φαντασία και ανθρωπιά. Σε Συγχαίρω!»\n• Μανόλης Συντιχάκης,\nΚοινωνιολόγος, Βουλευτής Ηρακλείου του ΚΚΕ\nΔιαβάζοντας το, βλέπω πως χειρίζεσαι άριστα τη γλώσσα του απλού, λαϊκού ανθρώπου, για να γίνονται κατανοητά τα νοήματα του παραμυθιού από μικρούς και μεγάλους. Αντλείς τις πηγές σου, από το μύθο, τα προσωπικά σου βιώματα, αναπτύσσοντας την πλοκή με αριστοτεχνικό τρόπο, προετοιμάζοντας το τέλος, χωρίς να καταλήγει στην τετριμμένη φράση «….έζησαν αυτοί καλά κι εμείς καλύτερα…». Ένα τέλος, όπου ο Αυγερινός σηματοδοτεί το δρόμο προς το μέλλον, την ανθρώπινη λύτρωση από τα βάσανα και το κακό, στο πραγματικό βασίλειο της ελευθερίας, τη νέα κοινωνία….»\n• Ελένη Μπετεινάκη,\nΝηπιαγωγός, συγγραφέας παιδικών βιβλίων\n• Μαρία Ρόζα Παπαδημητροπούλου,\n«Βαγγελιώ διάβασα μόλις το παραμύθι σου κ έχω ενθουσιαστεί!\nΜου φαίνεται θεραπευτικό και ψυχαγωγικό για μικρούς και μεγάλους.\nΕπίσης μου φαίνεται εργαλείο δουλειάς για παιδαγωγούς, ψυχολόγους και συντονιστές ομάδας παίδων.\nΕίναι γεμάτο από τρυφερότητα, ενσυναίσθηση, ευαισθησία και χιούμορ!\nΕλπίζω «το άτακτο αστεράκι με το κόκκινο σκουφάκι» να ταξιδέψει μακριά και να συναντήσει πολλά πολλά παιδάκια που θα θέλουν να το γνωρίσουν κ να γίνουν φίλοι.»\nελένη μπετεινάκη, Κική Τζωρτζακάκη, Μανόλης Συντιχάκης, Μαριά Ρόζα Παπαδημητροπούλου, Παναγιώτης Χρυσός


ΣΥΜΠΛΗΡΩΝΟΝΤΑΙ 5 ΧΡΟΝΙΑ ΑΠΟ ΤΗΝ ΕΠΙΘΕΣΗ ΜΠΡΕΙΒΙΚ ΣΤΟ ΟΣΛΟ. ~ Αnalysts for Change\nΣΥΜΠΛΗΡΩΝΟΝΤΑΙ 5 ΧΡΟΝΙΑ ΑΠΟ ΤΗΝ ΕΠΙΘΕΣΗ ΜΠΡΕΙΒΙΚ ΣΤΟ ΟΣΛΟ.\n1)ΟΠΩΣ ΑΠΟΚΑΛΥΨΑ ΜΙΣΗ ΩΡΑ ΜΕΤΑ ΤΙΣ ΕΠΙΘΕΣΕΙΣ ΣΤΟ ΜΟΝΑΧΟ , ΣΗΜΕΡΑ ΣΥΜΠΛΗΡΩΝΟΝΤΑΙ 5 ΧΡΟΝΙΑ ΑΠΟ ΤΗΝ ΔΙΠΛΗ ΕΠΙΘΕΣΗ ΤΟΥ ΑΝΤΕΡΣ ΜΠΕΡΙΝΓΚ ΜΠΡΕΙΒΙΚ ΣΤΗΝ ΝΟΡΒΗΓΙΑ.\n2)Ο ΣΥΓΚΕΚΡΙΜΕΝΟΣ 37 ΧΡΟΝΟΣ ΑΚΡΟΔΕΞΙΟΣ ΣΚΟΤΩΣΕ 8 ΑΤΟΜΑ ΜΕ ΕΚΡΗΞΗ ΕΞΩ ΑΠΟ ΤΟ ΥΠΟΥΡΓΕΙΟ ΑΜΥΝΑΣ ΣΤΟ ΟΣΛΟ, ΕΝΩ ΜΕΤΕΠΕΙΤΑ ΠΗΓΕ ΣΤΗΝ ΚΑΤΑΣΚΗΝΩΣΗ ΣΤΟ ΝΗΣΙ ΟΥΤΑΓΙΑ ΚΑΙ ΣΚΟΤΩΣΕ 69 ΠΑΙΔΙΑ ΚΑΤΑΣΚΗΝΩΤΕΣ ΠΟΥ ΑΝΗΚΑΝ ΣΤΗ ΝΕΟΛΑΙΑ ΤΟΥ ΕΡΓΑΤΙΚΟΥ ΚΟΜΜΑΤΟΣ/14-16 ΧΡΟΝΩΝ.\n3)ΠΑΡΟΥΣΙΑΣΕ ΜΕΤΑ ΕΝΑ ΤΕΡΑΣΤΙΟ ΑΚΡΟΔΕΞΙΟ ΜΑΝΙΦΕΣΤΟ/ΤΟΜΟΣ (ΣΤΗΝ ΔΙΑΘΕΣΗ ΤΟΥ ΥΠΟΓΡΑΦΟΝΤΑ) ΜΕ ΤΗΝ ΟΝΟΜΑΣΙΑ"ΕΥΡΩΠΑΙΚΗ ΔΙΑΚΗΡΥΞΗ ΑΝΕΞΑΡΤΗΣΙΑΣ 2083'. ΚΑΤΑ ΤΟΥ ΙΣΛΑΜ ΚΑΙ ΤΗΣ ΔΙΕΙΣΔΥΣΗΣ ΤΟΥ ΣΤΗΝ ΕΥΡΩΠΗ.ΔΗΛΩΣΕ ΤΟΤΕ ΟΤΙ ΕΙΝΑΙ ΕΧΘΡΟΣ ΤΟΥ ΙΣΛΑΜ ΚΑΙ ΤΟΥ ΠΟΛΙΤΙΣΤΙΚΟΥ ΜΑΡΞΙΣΜΟΥ.\n4)Η ΠΡΩΤΗ ΕΚΘΕΣΗ ΕΜΠΕΙΡΟΓΝΩΜΟΝΩΝ ΤΟΝ ΑΝΕΦΕΡΕ ΩΣ ΠΑΡΑΝΟΙΚΟ. Η ΔΕΥΤΕΡΗ ΑΝΑΘΕΩΡΗΣΕ ΤΗΝ ΠΡΩΤΗ ΚΑΙ ΑΝΕΦΕΡΕ ΟΤΙ ΕΙΧΕ ΤΟΝ ΑΠΟΛΥΤΟ ΕΛΕΓΧΟ ΤΩΝ ΠΡΑΞΕΩΝ ΤΟΥ.\n5)ΔΙΚΑΣΤΗΚΕ ΚΑΙ ΕΙΝΑΙ ΦΥΛΑΚΙΣΜΕΝΟΣ ΓΙΑ 21 ΧΡΟΝΙΑ. ΤΟΣΗ ΕΙΝΑΙ Η ΑΝΩΤΑΤΗ ΠΟΙΝΗ ΣΤΗΝ ΝΟΡΒΗΓΙΑ. ΔΗΛΩΣΕ ΕΘΝΙΚΟΣΟΣΙΑΛΙΣΤΗΣ ΚΑΙ ΦΑΣΙΣΤΑΣ. ΟΧΙ ΧΡΙΣΤΙΑΝΟΣ ΑΛΛΑ ΟΝΤΙΝΙΣΤΗΣ.